qundao/data-zh-poetry huggingface dataset:
次韵章禹直魏道辅赠答之诗
作者：黄庭坚
朝代：宋
体裁：古风

我老倦多故，心期马少游。愿为春眠蚕，吐丝自绸缪。翩翩魏公子，阅世无全牛。吹嘘鼓万物，领袖倾九流。昨来怀白璧，往撼西诸侯。中丞文武将，良非卫霍侔。誓开河源地，画作禹贡州。壮士捐躯死，鲸鲵尚吞舟。客心无一寸，草食随百忧。故人道旧语，末路非前筹。重来滕王阁，枫叶江上秋。章子饱径术，赋诗如曹刘。太学得虚名，权势殊未尤。祸机发无妄，对吏抵抢头。遇逢椎鼓赦，帝泽万邦休。章江三年拘，解装买莫愁。丽姬泣又悔，生故难豫谋。邂逅识面晚，困穷理相收。夜语倒樽酒，参旌偃风旒。两公但取醉，古今共高丘。
次韵答任仲微
作者：黄庭坚
朝代：宋
体裁：七言律诗

伯氏文章足起家，雁行唯我乏芳华。不堪黄绶腰铜印，只合清江把钓车。缩项鱼肥炊稻饭，扶头酒熟卧芦花。吴儿何敢当伦比，或有离骚似景差。
次韵答任仲微
作者：黄庭坚
朝代：宋

邂逅相逢讲世盟，诸任尊行各才名。交情吾子如棠棣，酒椀今秋对菊英。高论生风摇尘尾，新诗掷地作金声。文章学问嗟予晚，深信前贤畏後生。
次韵答任仲微
作者：黄庭坚
朝代：宋

邂逅相逢讲世盟，诸任尊行各才名。交情吾子如棠棣，酒椀今秋对菊英。高论生风摇麈尾，新诗掷地作金声。文章学问嗟予晚，深信前贤畏后生。
次韵答任仲微
作者：黄庭坚
朝代：宋
体裁：七言律诗

邂逅相逢讲世盟，诸任尊行各才名。交情吾子如棠棣，酒碗今秋对菊英。高论生风摇麈尾，新诗掷地作金声。文章学问嗟予晚，深信前贤畏后生。
次韵答叔原会寂照房呈稚川
作者：黄庭坚
朝代：宋

客愁非一种，历乱如蜜房。
食甘念慈母，衣绽怀孟光。
我家犹北门，王子渺湖湘。
寄书无雁来，衰草漫寒塘。
故人哀王孙，交味耐久长。
置酒相暖热，惬于冬饮汤。
吾侪痴绝处，不减顾长康。
得閒枯木坐，冷日下牛羊。
坐有稻田衲，颇熏知见香。
胜谈初亹亹，修绠汲银床。
声名九鼎重，冠盖万夫望。
老禅不挂眼，看蜗书屋梁。
韵与境俱胜，意将言两忘。
出门事衮衮，斗柄莫昂昂。
月色丽双阙，雪云浮建章。
苦寒无处避，惟欲酒中藏。
次韵答叔原会寂照房呈稚川
作者：黄庭坚
朝代：宋

客愁非一种，历乱如蜜房。食甘念慈母，衣绽怀孟光。我家犹北门，王子渺湖湘。寄书无雁来，衰草漫寒塘。故人哀王孙，交味耐久长。置酒相暖热，惬于冬饮汤。吾侪痴绝处，不减顾长康。得閒枯木坐，冷日下牛羊。坐有稻田衲，颇薰知见香。胜谈初亹亹，脩绠汲银床。声名九鼎重，冠盖万夫望。老禅不挂眼，看蜗书屋梁。韵与境俱胜，意将言两忘。出门事衮衮，斗柄莫昂昂。月色丽双阙，雪云浮建章。苦寒无处避，惟欲酒中藏。
次韵答和甫卢泉水三首
作者：黄庭坚
朝代：宋

初侯不能六尺长，少日结交皆老苍。势利不可更炎凉，解缨从我濯沧浪。与君论心松柏香，何为独忆卢泉之上多绿杨。卢泉如练照秋阳，泉上之人犹谤伤。此邦虽陋有佳士，勿厌风沙吹茫茫。愿君不负上池水，囊中探丸起人死。卢泉之木百尺长，下荫泉色如木苍。蘋风荷雨洒面凉，倒影摇荡天沧浪。网登锦鳞蒲荇香，何以贯之柳与杨。古来希价入咸阳，贪功害能相中伤。君今已出纷争外，但思烟波春渺茫。奉亲安乐一杯水，卢泉之滨可忘死。舍后钟梵炉烟长，舍前帘影竹苍苍。事亲煖席扇枕凉，中有一士鬓苍浪。同心之言兰麝香，与游者谁似姓杨。朝发枉渚夕辰阳，怀瑾握瑜秪自伤。东有浊河西清漳，胡为搔头卢泉思茫茫。清明在躬不在水，此曹狡狯可心死。
次韵答和甫卢泉水三首
作者：黄庭坚
朝代：宋

初侯不能六尺长，少日结交皆老苍。
势利不可更炎凉，解缨从我濯沧浪。
与君论心松柏香，何为独忆卢泉之上多绿杨，卢泉如练照秋阳，泉上之人犹谤伤。
此邦虽陋有佳士，勿厌风沙吹茫茫。
愿君不负上池水，囊中探丸起人死。
次韵答和甫卢泉水三首
作者：黄庭坚
朝代：宋

舍後钟梵炉烟长，舍前帘影竹苍苍。
事亲暖席扇枕凉，中有一士鬓苍浪。
同心之心兰麝香，与游者谁似姓杨。
朝发枉渚夕辰阳，怀瑾握瑜秪自伤。
东有浊河西清漳，胡为搔头卢泉思茫茫。
清明在躬不在水，此曹狡狯可心死。
次韵答和甫卢泉水三首·其一
作者：黄庭坚
朝代：宋
体裁：古风

初侯不能六尺长，少日结交皆老苍。势利不可更炎凉，解缨从我濯沧浪。与君论心松柏香，何为独忆卢泉之上多绿杨。卢泉如练照秋阳，泉上之人犹谤伤。此邦虽陋有佳士，勿厌风沙吹茫茫。愿君不负上池水，囊中探丸起人死。
次韵答和甫卢泉水三首·其三
作者：黄庭坚
朝代：宋

舍后钟梵炉烟长，舍前帘影竹苍苍。
事亲暖席扇枕凉，中有一士鬓苍浪。
同心之言兰麝香，与游者谁似姓杨。
朝发枉渚夕辰阳，怀瑾握瑜秪自伤。
东有浊河西清漳，胡为搔头卢泉思茫汒。
清明在躬不在水，此曹狡狯可心死。
次韵答和甫卢泉水三首·其三
作者：黄庭坚
朝代：宋

舍后钟梵炉烟长，舍前帘影竹苍苍。事亲煖席扇枕凉，中有一士鬓苍浪。同心之言兰麝香，与游者谁似姓杨。朝发枉渚夕辰阳，怀瑾握瑜秪自伤。东有浊河西清漳，胡为搔头卢泉思茫茫。清明在躬不在水，此曹狡狯可心死。
次韵答和甫卢泉水三首·其二
作者：黄庭坚
朝代：宋

卢泉之木百尺长，下荫泉色如木苍。
苹风荷雨洒面凉，倒影摇荡天沧浪。
网登锦鳞蒲荇香，何以贯之柳与杨。
古来希价入咸阳，贪功害能相中伤。
君今已出纷争外，但思烟波春渺茫。
奉亲安乐一杯水，卢泉之滨可忘死。
次韵答和甫卢泉水三首·其二
作者：黄庭坚
朝代：宋

卢泉之木百尺长，下荫泉色如木苍。蘋风荷雨洒面凉，倒影摇荡天沧浪。网登锦鳞蒲荇香，何以贯之柳与杨。古来希价入咸阳，贪功害能相中伤。君今已出纷争外，但思烟波春渺茫。奉亲安乐一杯水，卢泉之滨可忘死。
次韵答宗汝为初夏见寄
作者：黄庭坚
朝代：宋

官蛙无时休，不知忧复乐。夕晖半规黄，冉冉纳暮壑。鸟栖松陨花，风下竹解箨。南箕与北斗，磊磊贯缨络。怀我邻邦友，贤义本不薄。箕斗常相望，江含雾冥漠。忽烹双鲤鱼，中有初夏作。诗词清照眼，明月丽珠箔。閒出句崛奇，芙蕖依绿蒻。雄辨简色空，韩卢逐东郭。终篇谈不二，自脱世缠缚。此道久陆沉，喜公勤博约。盈笼惠石芝，乌皮剥猿玃。野人烹嘉蔬，回首葵苋恶。劝盐殊未工，追呼联纆索。闻君欲课最，岂有不龟药。我民六万户，过半客栖泊。棘端可沐猴，且愿观其削。官符昼夜下，朝播责暮穫。射利者谁其，登陇弯繁弱。昨闻数邦贡，曲礼赋三错。恭惟廊庙上，献纳及新瘼。绣衣城南来，免冠谢公怍。归乘下泽车，绝意麒麟阁。田园蒙帝力，仰以万寿酢。公材横太阿，越砥敛霜锷。智囊无遗漏，胆量包空廓。行当治状闻，雄飞上碧落。我材甚不长，有地愧槃礴。平陆非距心，滕薛困公绰。看人取卿相，妄意亦馋嚼。终不作湘累，憔悴吟杜若。一心思倾写，何时叩扃钥。
次韵答宗汝为初夏见寄
作者：黄庭坚
朝代：宋

官蛙无时休，不知忧復乐。
夕晖半规黄，冉冉纳暮壑。
鸟栖松陨花，风下竹解箨。
南箕与北斗，磊磊贯缨络。
怀我邻邦友，贤义本不薄。
箕斗常相望，江含雾冥漠。
忽烹双鲤鱼，中有初夏作。
诗词清照眼，明月丽珠箔。
閒出句崛奇，芙蕖依绿蒻。
雄辨简色空，韩卢逐东郭。
终篇谈不二，自脱世缠缚。
此道久陆沉，喜公勤博约。
盈笼惠石芝，乌皮剥猿玃。
野人烹嘉蔬，回首葵苋恶。
劝盐殊未工，追呼联纆索。
闻君欲课最，岂有不龟药。
我民六万户，过半客栖泊。
棘端可沐猴，且愿观其削。
官符昼夜下，朝播责暮穫。
射利者谁其，登陇弯繁弱。
昨闻数邦贡，曲礼赋三错。
恭惟廊庙上，献纳及新瘼。
绣衣城南来，免冠谢公怍。
归乘下泽车，绝意麒麟阁。
田园蒙帝力，仰以万寿酢。
公材横太阿，越砥敛霜锷。
智囊无遗漏，胆量包空廓。
行当治状闻，雄飞上碧落。
我材甚不长，有地愧槃礴。
平陆非距心，滕薛困公绰。
看人取卿相，妄意亦馋嚼。
终不作湘纍，憔悴吟杜若。
一心思倾写，何时叩扃钥。
次韵答宗汝为初夏见寄
作者：黄庭坚
朝代：宋

宫蛙无时休，不知忧复乐。
夕晖半规黄，冉冉纳暮壑。
鸟栖松陨花，风下竹解箨。
南箕与北斗，磊磊贯缨络。
怀我邻邦友，贤义本不薄。
箕斗常相望，江含雾冥漠。
忽烹双鲤鱼，中有初夏作。
诗词清照眼，明月丽珠箔。
闲出句崛奇，芙蕖依绿蒻。
雄辨简色空，韩卢逐东郭。
终篇谈不二，自脱世缠缚。
此道久陆沉，喜公勤博约。
盈笼惠石芝，乌皮剥猿玃。
野人烹嘉蔬，回首葵苋恶。
劝盐珠未工，追呼联纆索。
闻君欲课最，岂有不龟药。
我民六万户，过半客栖泊。
棘端可沐猴，且愿观其削。
官符昼夜下，朝播责暮获。
射利者谁其，登陇弯繁弱。
昨闻数邦贡，曲礼赋三错。
恭惟廊庙上，献纳及新瘼。
绣衣城南来，免冠谢公怍。
归乘下泽车，绝意麒麟阁。
田园蒙帝力，仰以万寿酢。
公材横太阿，越砥敛霜锷。
智囊无遗漏，胆量包空廓。
行当治状闻，雄飞上碧落。
我材甚不长，有地愧盘礡。
平陆非距心，滕薛困公绰。
看人取卿相，妄意亦馋嚼。
终不作湘累，憔悴吟杜若。
一心思倾写，何时叩扃钥。
次韵答少章闻雁听鸡二首
作者：黄庭坚
朝代：宋

平生绝少分甘处，身要从师万事忘。霜雁叫群倾半枕，梦回兄弟彩衣行。
次韵答少章闻雁听鸡二首
作者：黄庭坚
朝代：宋

平生绝少分甘处，身要从师万事忘。霜雁叫群倾半枕，梦回兄弟綵衣行。朝士闻鸡常半途，朱门拥被不关渠。秦郎五起听三唱，残烛贪传未见书。
次韵答少章闻雁听鸡二首·其一
作者：黄庭坚
朝代：宋

平生绝少分甘处，身要从师万事忘。
霜雁叫羣倾半枕，梦回兄弟綵衣行。
次韵答少章闻雁听鸡二首·其一
作者：黄庭坚
朝代：宋

平生绝少分甘处，身要从师万事忘。霜雁叫群倾半枕，梦回兄弟綵衣行。
次韵答少章闻雁听鸡二首·其二
作者：黄庭坚
朝代：宋
体裁：七言绝句

朝士闻鸡常半途，朱门拥被不关渠。秦郎五起听三唱，残烛贪传未见书。
次韵答尧民
作者：黄庭坚
朝代：宋

君闻苏公诗，疾读思过半。譬如闻韶耳，三月忘味叹。我诗岂其朋，组丽等俳玩。不闻南风弦，同调广陵散。鹤鸣九天上，肯作家鸡伴。晁子但爱我，品藻私月旦。官閒乐相从，梨栗供杯案。门静鸟雀嬉，花深蜂蝶乱。忽蒙加礼貌，斋戒事搢盥。问大心更小，意督词反缓。君材于用多，舞选弓矢贯。聪明回自照，胜己果非懦。我如相绘事，素质施朽炭。古来得道人，非独大庭馆。晁子已不疑，冬寒春自暖。系表知药言，择友得荀粲。
次韵答尧民
作者：黄庭坚
朝代：宋

君闻苏公诗，疾读思过半。譬如闻韶耳，三月忘味叹。我诗岂其朋，组丽等俳玩。不闻南风弦，同调广陵散。鹤鸣九天上，肯作家鸡伴。晁子但爱我，品藻私月旦。官闲乐相从，梨栗供杯案。门静鸟雀嬉，花深蜂蝶乱。忽蒙加礼貌，斋戒事搢盥。问大心更小，意督词反缓。君材于用多，舞选弓矢贯。聪明回自照，胜己果非懦。我如相绘事，素质施朽炭。古来得道人，非独大庭馆。晁子已不疑，冬寒春自暖。系表知药言，择友得荀粲。
次韵答尧民
作者：黄庭坚
朝代：宋

君闻苏公诗，疾读思过半。
譬如闻韶耳，三月忘味叹。
我诗岂其朋，组丽等俳玩。
不闻南风絃，同调广陵散。
鹤鸣九天上，肯作家鸡伴。
晁子但爱我，品藻私月旦。
官閒乐相从，梨栗供杯案。
门静鸟雀嬉，花深蜂蝶乱。
忽蒙加礼貌，斋戒事搢盥。
问大心更小，意督词反缓。
君材于用多，舞选弓矢贯。
聪明回自照，胜己果非懦。
我如相绘事，素质施朽炭。
古来得道人，非独大庭馆。
晁子已不疑，冬寒春自暖。
繫表知药言，择友得荀粲。
次韵答常甫世弼二君不利秋官郁郁初不平故予
作者：黄庭坚
朝代：宋

鹏翼将图南，垂天上扶摇。飞飞寻常闲，深树乘风蜩。大观与小智，从事不同条。扬雄老执戟，金张珥汉貂。松柏有本心，蒲柳望秋凋。久矣结舌瘖，狂言始今朝。崔王两骥子，神俊万里超。惊人吐嘉句，拔俗振高标。频来草玄宅，共语清入寥。处己愿如舜，致君敢不尧。回观势利场，内热作惊潮。趋时愧才全，傲世乃士骄。二生浪许可，弹炙则求鴞。围棋饭後约，煨栗夜深邀。尔来数到门，玉趾不惮遥。相期淡薄处，行乐亦云聊。甘泉沸午鼎，茗椀方屡浇。昏鸦相送归，风枝撼调调。男儿强饮食，九鼎等一瓢。富贵但蹔热，名声适为妖。世事寒暑耳，四时旋斗杓。勿学怀沙赋，离魂不可招。
次韵答常甫世弼二君不利秋官郁郁初不平故予诗多及君子处得失事
作者：黄庭坚
朝代：宋

鹏翼将图南，垂天上扶摇。飞飞寻常閒，深树乘风蜩。大观与小智，从事不同条。扬雄老执戟，金张珥汉貂。松柏有本心，蒲柳望秋凋。久矣结舌瘖，狂言始今朝。崔王两骥子，神俊万里超。惊人吐嘉句，拔俗振高标。频来草玄宅，共语清入寥。处己愿如舜，致君敢不尧。回观势利场，内热作惊潮。趋时愧才全，傲世乃士骄。二生浪许可，弹炙则求鸮。围棋饭后约，煨栗夜深邀。尔来数到门，玉趾不惮遥。相期淡薄处，行乐亦云聊。甘泉沸午鼎，茗椀方屡浇。昏鸦相送归，风枝撼调调。男儿强饮食，九鼎等一瓢。富贵但暂热，名声适为妖。世事寒暑耳，四时旋斗杓。勿学怀沙赋，离魂不可招。
次韵答常甫世弼二君不利秋官郁郁初不平故予诗多及君子处得失事
作者：黄庭坚
朝代：宋
体裁：古风

鹏翼将图南，垂天上扶摇。飞飞寻常閒，深树乘风蜩。大观与小智，从事不同条。扬雄老执戟，金张珥汉貂。松柏有本心，蒲柳望秋凋。久矣结舌瘖，狂言始今朝。崔王两骥子，神俊万里超。惊人吐嘉句，拔俗振高标。频来草玄宅，共语清入寥。处己愿如舜，致君敢不尧。回观势利场，内热作惊潮。趋时愧才全，傲世乃士骄。二生浪许可，弹炙则求鸮。围棋饭后约，煨栗夜深邀。尔来数到门，玉趾不惮遥。相期淡薄处，行乐亦云聊。甘泉沸午鼎，茗碗方屡浇。昏鸦相送归，风枝撼调调。男儿强饮食，九鼎等一瓢。富贵但暂热，名声适为妖。世事寒暑耳，四时旋斗杓。勿学怀沙赋，离魂不可招。
次韵答常甫世弼二君不利秋官鬰鬰初不平故予诗多及君子处得失事
作者：黄庭坚
朝代：宋

鹏翼将图南，垂天上扶摇。
飞飞寻常閒，深树乘风蜩。
大观与小智，从事不同条。
扬雄老执戟，金张珥汉貂。
松柏有本心，蒲柳望秋凋。
久矣结舌瘖，狂言始今朝。
崔王两骥子，神俊万里超。
惊人吐嘉句，拔俗振高标。
频来草玄宅，共语清入寥。
处己愿如舜，致君敢不尧。
回观势利场，内热作惊潮。
趋时愧才全，傲世乃士骄。
二生浪许可，弹炙则求鸮。
围棋饭后约，煨栗夜深邀。
尔来数到门，玉趾不惮遥。
相期淡薄处，行乐亦云聊。
甘泉沸午鼎，茗椀方屡浇。
昏鸦相送归，风枝撼调调。
男儿强饮食，九鼎等一瓢。
富贵但蹔热，名声适为妖。
世事寒暑耳，四时旋斗杓。
勿学怀沙赋，离魂不可招。
次韵答张文潜惠寄
作者：黄庭坚
朝代：宋

短褐不磷缁，文章近楚辞。未识想风采，别去令人思。斯文已战胜，凯歌偃旌旂。君行鱼上冰，忽复燕哺儿。学省得佳士，催来费符移。方观追金玉，如许遽言归。南山有君子，握兰怀令姿。但应洁斋俟，勿咏无生诗。
次韵答张文潜惠寄
作者：黄庭坚
朝代：宋

短褐不磷缁，文章近楚辞。未识想风采，别去令人思。斯文已战胜，凯歌偃旍旗。君行鱼上冰，忽复燕哺儿。学省得佳士，催来费符移。方观追金玉，如许遽言归。南山有君子，握兰怀令姿。但应洁斋俟，勿咏无生诗。
次韵答张文潜惠寄
作者：黄庭坚
朝代：宋

短褐不磷缁，文章近楚辞。
未识想风采，别去令人思。
斯文已战胜，凯歌偃旍旗。
君行鱼上冰，忽復燕哺儿。
学省得佳士，催来费符移。
方观追金玉，如许遽言归。
南山有君子，握兰怀令姿。
但应洁斋俟，勿咏无生诗。
次韵答张沙河
作者：黄庭坚
朝代：宋

张侯堂堂身八尺，老大无机如汉阴。
猛摩虎牙取吞噬，自叹日月不照临。
策名日已污轩冕，逃去未必焚山林。
我评君才甚高妙，孤竹截管空桑琴。
四十未曾成老翁，紫髯垂颐郁森森。
眉宇之间见风雅，蓝田烟雾生球琳。
胸中垒块正须酒，东海可揽北斗斟。
古人已悲铜雀上，不闻向时清吹音。
百年毁誉付谁定，取醉自可结舌瘖。
使公系腰印如斗，驷马高盖驱駸駸。
亲朋改观婢仆敬，成都男子宁异今。
又言屋底甚悬磬，儿婚女嫁取千金。
古来圣贤多不饱，谁能独无父母心。
众雏堕地各有命，强为百草忧春霖。
艾封人子暗目睫，与王同床悔沾襟。
陇鸟入笼左右啄，终日思归碧山岑。
一生能几开口笑，何忍更遣百虑侵。
忽投雄篇写逸兴，仰占乾文动奎参。
自陈使酒尝骂坐，惜予不与朋盍簪。
君材蜀锦三千丈，要在刀尺成衣衾。
南朝例有风流廦，楚地俗多词赋淫。
屈原离骚岂不好，只今漂骨沧江浔。
正令夷甫开三窟，猎以我道皆成禽。
温恭忠厚神所劳，于鱼得计岂厌深。
丈夫身在要勉力，岂有吾子终陆沈。
鄙人相士盖多矣，勿作蔡泽笑噤吟。
次韵答张沙河
作者：黄庭坚
朝代：宋

张侯堂堂身八尺，老大无机如汉阴。猛摩虎牙取吞噬，自叹日月不照临。策名日已污轩冕，逃去未必焚山林。我评君才甚高妙，孤竹截管空桑琴。四十未曾成老翁，紫髯垂颐郁森森。眉宇之间见风雅，蓝田烟雾生球琳。胸中垒块正须酒，东海可揽北斗斟。古人已悲铜雀上，不闻向时清吹音。百年毁誉付谁定，取醉自可结舌瘖。使公系腰印如斗，驷马高盖驱骎骎。亲朋改观婢仆敬，成都男子宁异今。又言屋底甚悬磬，儿婚女嫁取千金。古来圣贤多不饱，谁能独无父母心。众雏堕地各有命，强为百草忧春霖。艾封人子暗目睫，与王同床悔沾襟。陇鸟入笼左右啄，终日思归碧山岑。一生能几开口笑，何忍更遣百虑侵。忽投雄篇写逸兴，仰占乾文动奎参。自陈使酒尝骂坐，惜予不与朋盍簪。君材蜀锦三千丈，要在刀尺成衣衾。南朝例有风流癖，楚地俗多词赋淫。屈原离骚岂不好，只今漂骨沧江浔。正令夷甫开三窟，猎以我道皆成禽。温恭忠厚神所劳，于鱼得计岂厌深。丈夫身在要勉力，岂有吾子终陆沈。鄙人相士盖多矣，勿作蔡泽笑噤吟。
次韵答张沙河
作者：黄庭坚
朝代：宋

张侯堂堂身八尺，老大无机如汉阴。
猛摩虎牙取吞噬，自叹日月不照临。
策名日已污轩冕，逃去未必焚山林。
我评君才甚高妙，孤竹截管空桑琴。
四十未曾成老翁，紫髯垂颐鬰森森。
眉宇之间见风雅，蓝田烟雾生球琳。
胸中垒块正须酒，东海可揽北斗斟。
古人已悲铜雀上，不闻向时清吹音。
百年毁誉付谁定，取醉自可结舌瘖。
使公繫腰印如斗，驷马高盖驱骎骎。
亲朋改观婢仆敬，成都男子宁异今。
又言屋底甚悬磬，儿婚女嫁取千金。
古来圣贤多不饱，谁能独无父母心。
众雏堕地各有命，强为百草忧春霖。
艾封人子暗目睫，与王同床悔沾襟。
陇鸟入笼左右啄，终日思归碧山岑。
一生能几开口笑，何忍更遣百虑侵。
忽投雄篇写逸兴，仰占干文动奎参。
自陈使酒尝駡坐，惜予不与朋盍簪。
君材蜀锦三千丈，要在刀尺成衣衾。
南朝例有风流癖，楚地俗多词赋淫。
屈原离骚岂不好，只今漂骨沧江浔。
正令夷甫开三窟，猎以我道皆成禽。
温恭忠厚神所劳，于鱼得计岂厌深。
丈夫身在要勉力，岂有吾子终陆沈。
鄙人相士盖多矣，勿作蔡泽笑噤吟。
次韵答斌老病起独游东园二首
作者：黄庭坚
朝代：宋

万事同一机，多虑乃禅病。排闷有新诗，忘蹄出兔径。莲花生淤泥，可见嗔喜性。小立近幽香，心与晚色静。主人心安乐，花竹有和气。时从物外赏，自益酒中味。斸枯蚁改穴，扫箨笋迸地。万籁寂中生，乃知风雨至。
次韵答斌老病起独游东园二首·其一
作者：黄庭坚
朝代：宋
体裁：古风

万事同一机，多虑乃禅病。排闷有新诗，忘蹄出兔径。莲花生淤泥，可见嗔喜性。小立近幽香，心与晚色静。
次韵答斌老病起独游东园二首·其二
作者：黄庭坚
朝代：宋
体裁：古风

主人心安乐，花竹有和气。时从物外赏，自益酒中味。斸枯蚁改穴，扫箨笋迸地。万籁寂中生，乃知风雨至。
次韵答晁无咎见赠
作者：黄庭坚
朝代：宋

翕翕一日炎，耽耽万年永。四海仰首观，顷复归根静。时雨泻玉除，潢流涨天井。性不耐衣冠，入门疏远请。煮饼卧北窗，保此已徼幸。空余见贤心，忍渴望梅岭。
次韵答晁无咎见赠
作者：黄庭坚
朝代：宋

翕翕一日炎，耽耽万年永。四海仰首观，顷复归根静。时雨泻玉除，潢流涨天井。性不耐衣冠，入门疏造请。煮饼卧北窗，保此已徼幸。空馀见贤心，忍渴望梅岭。
次韵答晁无咎见赠
作者：黄庭坚
朝代：宋

翕翕一日炎，耽耽万年永。
四海仰首观，顷復归根静。
时雨泻玉除，潢流涨天井。
性不耐衣冠，入门疏造请。
煮餠卧北窗，保此已徼幸。
空余见贤心，忍渴望梅岭。
次韵答曹子方杂言
作者：黄庭坚
朝代：宋

酺池寺，汤餠一斋盂，曲肱懒着书。
骑马天津看逝水，满船风月忆江湖。
往时尽醉冷卿酒，侍儿琵琶春风手。
竹间一夜鸟声春，明朝醉起雪塞门。
当年闻说冷卿客，黄鬚邺下曹将军。
挽弓石八不好武，读书卧看三峰云。
谁怜相逢十载后，釜裏生鱼甑生尘。
冷卿白首大官寺，樽前不復如花人。
曹将军，江湖之上可相忘，舂鉏对立鸳鸯双。
无机与游不乱行，何时解缨濯沧浪。
唤取张侯来平章，烹茶煮餠坐僧房。
次韵答曹子方杂言
作者：黄庭坚
朝代：宋

酺池寺，汤饼一斋盂，曲肱懒著书。骑马天津看逝水，满船风月忆江湖。往时尽醉冷卿酒，侍儿琵琶春风手。竹间一夜鸟声春，明朝醉起雪塞门。当年闻说冷卿客，黄须邺下曹将军。挽弓石八不好武，读书卧看三峰云。谁怜相逢十载后，釜里生鱼甑生尘。冷卿白首大官寺，樽前不复如花人。曹将军，江湖之上可相忘，舂锄对立鸳鸯双。无机与游不乱行，何时解缨濯沧浪。唤取张侯来平章，烹茶煮饼坐僧房。
次韵答曹子方杂言
作者：黄庭坚
朝代：宋

酺池寺，汤饼一斋盂，曲肱懒著书。
骑马天津看逝水，满船风月忆江湖。
往时尽醉冷卿酒，侍儿琵琶春风手。
竹间一夜鸟声春，明朝醉起雪塞门。
当年闻说冷卿客，黄须邺下曹将军。
挽弓石八不好武，读书卧看三峰云。
谁怜相逢十载後，釜里生鱼甑生尘。
冷卿白首大官寺，樽前不复如花人。
曹将军，江湖之上可相忘，舂鉏对立鸳鸯双。
无机与游不乱行，何时解缨濯沧浪。
唤取张侯来平章，烹茶煮饼坐僧房。
次韵答李端叔
作者：黄庭坚
朝代：宋

喜接高谈若饮冰，风骚清兴坐来增。重寻伐木君何厚，欲赋骊驹我未能。山影北来浮汇泽，松行东望际钟陵。相期烂醉西楼月，缓带凭栏濯郁蒸。
次韵答李端叔
作者：黄庭坚
朝代：宋

喜接高谈若饮冰，风骚清兴坐来增。
重寻伐木君何厚，欲赋骊驹我未能。
山影北来浮汇泽，松行东望际钟陵。
相期烂醉西楼月，缓带凭栏濯鬰蒸。
次韵答李端叔
作者：黄庭坚
朝代：宋

喜接高谈若饮冰，风骚清兴坐来增。重寻伐木君何厚，欲赋骊驹我未能。山影北来浮汇泽，松行东望际锺陵。相期烂醉西楼月，缓带凭栏濯郁蒸。
次韵答杨子闻见赠
作者：黄庭坚
朝代：宋
体裁：古风

金盘厌饫五侯鲭，玉壶浇泼郎官清。长安市上醉不起，左右明妆夺目精。结交贤豪多杜陵，桃李成蹊卧落英。黄绶今为白下令，苍颜只使故人惊。督邮小吏皆趋版，阳春白雪分吞声。杨君青云贵公子，叹嗟簿领困书生。赠我新诗甚高妙，泪斑枯笛月边横。文章不直一杯水，老矣忍与时人争。江城歌舞聊得醉，但愿数有美酒倾。莫要朱金缠缚我，陆沈世上贵无名。
次韵答杨子闻见赠
作者：黄庭坚
朝代：宋

金盘厌饫五侯鲭，玉壶浇泼郎官清。
长安市上醉不起，左右明妆夺目精。
结交贤豪多杜陵，桃李成蹊卧落英。
黄缓今为白下令，苍颜只使故人惊。
督邮小吏皆趋版，阳春白雪分吞声。
杨君青云贵公子，叹嗟簿领困书生。
赠我新诗甚高妙，泪斑枯笛月边横。
文章不直一杯水，老矣忍与时人争。
江城歌舞聊得醉，但愿数有美酒倾。
莫要朱金缠缚我，陆沈世上贵无名。
次韵答柳通叟问舍求田之诗
作者：黄庭坚
朝代：宋
体裁：七言律诗

少日心期转谬悠，蛾眉见妒且障羞。但令有妇如康子，安用生儿似仲谋。横笛牛羊归晚径，卷帘瓜芋熟西畴。功名可致犹回首，何况功名不可求。
次韵答王四
作者：黄庭坚
朝代：宋
体裁：古风

病懒百事废，不惟书问疏。新诗苦招唤，是日锁直庐。潢污深一尺，大道覆行车。晴夜遥相似，秋堂对望舒。
次韵答王慎中
作者：黄庭坚
朝代：宋

有身犹缚律，无梦到行云。俗里光尘合，胸中泾渭分。我搴江南秀，一见空马群。夸士慕钟鼎，寒儒守典坟。吾欲超万古，乃如负山蚊。能来商略此，趺坐对炉芬。
次韵答王眘中
作者：黄庭坚
朝代：宋

有身犹缚律，无梦到行云。
俗裏光尘合，胸中泾渭分。
我搴江南秀，一见空马羣。
夸士慕钟鼎，寒儒守典坟。
吾欲超万古，乃如负山蚊。
能来商略此，趺坐对炉芬。
次韵答王韵中
作者：黄庭坚
朝代：宋

有身犹缚律，无梦到行云。
俗里光尘合，胸中泾渭分。
我搴江南秀，一见空马群。
夸士慕锺鼎，寒儒守典坟。
吾欲超万古，乃如负山蚊。
能来商略此，趺坐对炉芬。
次韵答秦少章乞酒
作者：黄庭坚
朝代：宋

朝事鞍马早，吏曹文墨拘。
初无尺寸补，但于朋友疏。
岂如箪瓢子，卧起一床书。
炙背道尧舜，雪屋相与娱。
步出城东门，野鸟吟废墟。
颇知富贵事，势穷心亦舒。
诗来献穷状，水餠嚼冰蔬。
斗酒得醉否，枵腹如瓠壶。
亦可召西舍，侯嬴非博徒。
次韵答秦少章乞酒
作者：黄庭坚
朝代：宋
体裁：古风

朝事鞍马早，吏曹文墨拘。初无尺寸补，但于朋友疏。岂如箪瓢子，卧起一床书。炙背道尧舜，雪屋相与娱。步出城东门，野鸟吟废墟。颇知富贵事，势穷心亦舒。诗来献穷状，水饼嚼冰蔬。斗酒得醉否，枵腹如瓠壶。亦可召西舍，侯嬴非博徒。
次韵答蒲元礼病起
作者：黄庭坚
朝代：宋
体裁：七言律诗

暖律温风何处饶，莫言先上绿杨条。梢头红糁杏花发，瓮面浮蛆酒齐销。吏事困人如缚虎，君诗入手似闻韶。直须扶病营春事，老味难将少壮调。
次韵答薛乐道
作者：黄庭坚
朝代：宋
体裁：古风

薛侯笔如椽，峥嵘来索敌。出门决一战，莫见旗鼓迹。令严初不动，帐下闻吹笛。乍奔水上军，拔帜入赵壁。长驱剧崩摧，百万俱辟易。子于风雅閒，信矣强有力。天材如升斗，吾恨付与窄。揽物能微吟，假借少储积。山城坐井底，闻见更苦僻。子非知音耶，何不指瑕谪。
次韵答薛乐道
作者：黄庭坚
朝代：宋

薛侯笔如椽，峥嵘来索敌。
出门决一战，莫见旗鼓迹。
令严初不动，帐下闻吹笛。
乍奔水上军，拔帜入赵壁。
长驱剧崩摧，百万俱辟易。
子於风雅闲，信矣强有力。
天材如升斗，吾恨付与窄。
揽物能微吟，假借少储积。
山城坐井底，闻见更苦僻。
子非知音耶，何不指瑕谪。
次韵答邢惇夫
作者：黄庭坚
朝代：宋

为山不能山，过在一篑止。渥洼骐驎儿，堕地志千里。岷江初滥觞，入楚乃无底。将升圣人堂，道固有廉陛。邢子好少年，如世有源水。方求无津涯，不作蛙井喜。儿中兀老苍，趣造甚奇异。过阅王公门，袖中有漫刺。别来阻河山，望远每障袂。斯文向千载，有志常寡遂。后生文楚楚，照影若孔翠。不应太玄草，睎价咸阳市。雨作枕箪秋，官閒省中睡。梦不到汉东，茗椀乃为祟。闻君肺渴减，颇复佳食寐。读书得新功，来雁寄一字。
次韵答邢惇夫
作者：黄庭坚
朝代：宋

为山不能山，过在一篑止。
渥洼骐驎儿，堕地志千里。
岷江初滥觞，入楚乃无底。
将升圣人堂，道固有廉陛。
邢子好少年，如世有源水。
方求无津涯，不作蛙井喜。
儿中兀老苍，趣造甚奇异。
过阅王公门，袖中有漫刺。
别来阻河山，望远每障袂。
斯文向千载，有志常寡遂。
后生文楚楚，照影若孔翠。
不应太玄草，睎价咸阳市。
雨作枕箪秋，官閒省中睡。
梦不到汉东，茗椀乃为祟。
闻君肺渴减，颇復佳食寐。
读书得新功，来雁寄一字。
次韵答邢惇夫
作者：黄庭坚
朝代：宋
体裁：古风

为山不能山，过在一篑止。渥洼骐驎儿，堕地志千里。岷江初滥觞，入楚乃无底。将升圣人堂，道固有廉陛。邢子好少年，如世有源水。方求无津涯，不作蛙井喜。儿中兀老苍，趣造甚奇异。过阅王公门，袖中有漫刺。别来阻河山，望远每障袂。斯文向千载，有志常寡遂。后生文楚楚，照影若孔翠。不应太玄草，睎价咸阳市。雨作枕箪秋，官閒省中睡。梦不到汉东，茗碗乃为祟。闻君肺渴减，颇复佳食寐。读书得新功，来雁寄一字。
次韵答邢惇夫
作者：黄庭坚
朝代：宋

为山不能山，过在一篑止。
渥洼骐驎儿，堕地志千里。
岷江初滥觞，入楚乃无底。
将升圣人堂，道固有廉陛。
邢子好少年，如世有源水。
方求无津涯，不作蛙井喜。
儿中兀老苍，趣造甚奇异。
过阅王公门，袖中有漫刺。
别来阻河山，望远每障袂。
斯文向千载，有志常寡遂。
後生文楚楚，照影若孔翠。
不应太玄草，睎价咸阳市。
雨作枕箪秋，官闲省中睡。
梦不到汉东，茗椀乃为祟。
闻君肺渴减，颇复佳食寐。
读书得新功，来雁寄一字。
次韵答邵之才
作者：黄庭坚
朝代：宋
体裁：七言绝句

文章真向古人疏，聊有孤怀与世殊。陋质不堪华衮赠，可能薏苡似明珠。
次韵答马中玉三首
作者：黄庭坚
朝代：宋

雨入纱窗风簸船，菊花过后早梅前。锦江春色熏人醉，也到壶中小隐天。卷沙成浪北风颠，衔尾千艘不敢前。匝岸水居皆有酒，行人得意买江天。仁气已蒸全楚尽，同云欲合暮江前。争春梅柳无三月，对雪樽罍属二天。
次韵答马中玉三首
作者：黄庭坚
朝代：宋

雨入纱窗风簸船，菊花过後早梅前。锦江春色熏人醉，也到壶中小隐天。
次韵答马中玉三首·其一
作者：黄庭坚
朝代：宋

雨入纱窗风簸船，菊花过后早梅前。锦江春色熏人醉，也到壶中小隐天。
次韵答马中玉三首·其一
作者：黄庭坚
朝代：宋

雨入纱窗风簸船，菊花过后早梅前。
锦江春色熏人醉，也到壶中小隠天。
次韵答马中玉三首·其三
作者：黄庭坚
朝代：宋
体裁：七言绝句

仁气已蒸全楚尽，同云欲合暮江前。争春梅柳无三月，对雪樽罍属二天。
次韵答马中玉三首·其二
作者：黄庭坚
朝代：宋
体裁：七言绝句

卷沙成浪北风颠，衔尾千艘不敢前。匝岸水居皆有酒，行人得意买江天。
次韵答黄与迪
作者：黄庭坚
朝代：宋

和氏有尺璧，楚国无人知。
青山抱国器，岁月忽如遗。
但使玉非石，果有遭逢时。
吾宗固神秀，天乃晚成之。
兰芳深九畹，露味挹三危。
流俗不顾省，古人可前追。
胸中凌云赋，自贵知音希。
渊源学未浅，孝友家正肥。
与世殊轨辙，三黜理亦宜。
吴溪浣纱女，不用朱粉施。
岂伊风尘子，市门自夸毗。
我作僰道囚，三年始放归。
邂逅终日语，贻我五字诗。
句如秋雨晴，远峰抹修眉。
老马甘伏枥，坐看天骥驰。
洒扫清樾下，当为果茗期。
光阴去易失，日月转两仪。
仲氏有东园，花竹深可依。
寸步不往来，千里常梦思。
几时开后户，扶策方自兹。
次韵答黄与迪
作者：黄庭坚
朝代：宋

和氏有尺璧，楚国无人知。青山抱国器，岁月忽如遗。但使玉非石，果有遭逢时。吾宗固神秀，天乃晚成之。兰芳深九畹，露味挹三危。流俗不顾省，古人可前追。胸中凌云赋，自贵知音希。渊源学未浅，孝友家正肥。与世殊轨辙，三黜理亦宜。吴溪浣纱女，不用朱粉施。岂伊风尘子，市门自夸毗。我作僰道囚，三年始放归。邂逅终日语，贻我五字诗。句如秋雨晴，远峰抹修眉。老马甘伏枥，坐看天骥驰。洒扫清樾下，当为果茗期。光阴去易失，日月转两仪。仲氏有东园，花竹深可依。寸步不往来，千里常梦思。几时开後户，扶策方自兹。
次韵答黄与迪
作者：黄庭坚
朝代：宋

和氏有尺璧，楚国无人知。青山抱国器，岁月忽如遗。但使玉非石，果有遭逢时。吾宗固神秀，天乃晚成之。兰芳深九畹，露味挹三危。流俗不顾省，古人可前追。胸中凌云赋，自贵知音希。渊源学未浅，孝友家正肥。与世殊轨辙，三黜理亦宜。吴溪浣纱女，不用朱粉施。岂伊风尘子，市门自夸毗。我作僰道囚，三年始放归。邂逅终日语，贻我五字诗。句如秋雨晴，远峰抹脩眉。老马甘伏枥，坐看天骥驰。洒扫清樾下，当为果茗期。光阴去易失，日月转两仪。仲氏有东园，花竹深可依。寸步不往来，千里常梦思。几时开后户，扶策方自兹。
次韵胡彦明同年羁旅京师寄李子飞三章一章道其困穷二章劝之归三章言我亦欲归耳胡李相甥也故有槟榔之句
作者：黄庭坚
朝代：宋

看除日月坐中铨，一岁应无官九迁。葱韭盈盘市门食，诗书满枕客床毡。留连节物孤朋酒，恼乱邻翁谒子钱。谁料丹徒布衣得，困穷且忍试新年。丁未同升乡里贤，别离寒暑未推迁。萧条羁旅深穷巷，蚤晚声名上细毡。碧嶂清江原有宅，白鱼黄雀不论钱。槟榔一斛何须得，李氏弟兄佳少年。畏人重禄难堪忍，阅世浮云易变迁。徐步当车饥当肉，锄头为枕草为毡。原无马上封侯骨，安用人间使鬼钱。不是朱门争底事，清溪白石可忘年。
次韵胡彦明同年羇旅京师寄李子飞三章一章道
作者：黄庭坚
朝代：宋
体裁：七言律诗

丁未同升乡里贤，别离寒暑未推迁。萧条羁旅深穷巷，蚤晚声名上细毡。碧嶂清江原有宅，白鱼黄雀不论钱。槟榔一斛何须得，李氏弟兄佳少年。
次韵胡彦明同年羇旅京师寄李子飞三章一章道
作者：黄庭坚
朝代：宋
体裁：七言律诗

畏人重禄难堪忍，阅世浮云易变迁。徐步当车饥当肉，锄头为枕草为毡。原无马上封侯骨，安用人间使鬼钱。不是朱门争底事，清溪白石可忘年。
次韵舍弟喜雨
作者：黄庭坚
朝代：宋

时雨真成大有年，斯民沟壑救将然。麦根肥润桑叶大，春垄未锄蚕未眠。奔走风雨连晓色，起寻佳句写由拳。李成六幅骤雨笔，挂在东南楼阁前。
次韵舍弟喜雨
作者：黄庭坚
朝代：宋

时雨真成大有年，斯民沟壑救将然。
麦根肥润桑叶大，春壠未鉏蚕未眠。
奔走风雨连晓色，起寻佳句写由拳。
李成六幅骤雨笔，挂在东南楼阁前。
次韵舍弟喜雨
作者：黄庭坚
朝代：宋

时雨真成大有年，斯民沟壑救将然。
麦根肥润桑叶大，春陇未鉏蚕未眠。
奔走风雨连晓色，起寻佳句写由拳。
李成六幅骤雨笔，挂在东南楼阁前。
次韵舍弟题牛氏园二首
作者：黄庭坚
朝代：宋

春与园林共晚，人将蜂蝶俱来。樽前鸟歌花舞，归路星翻汉回。春事欲了莺催，主人虽贫燕来。玉烛传杯未厌，金吾静夜惊回。
次韵舍弟题牛氏园二首·其一
作者：黄庭坚
朝代：宋
体裁：六言诗

春与园林共晚，人将蜂蝶俱来。樽前鸟歌花舞，归路星翻汉回。
次韵舍弟题牛氏园二首·其二
作者：黄庭坚
朝代：宋
体裁：六言诗

春事欲了莺催，主人虽贫燕来。玉烛传杯未厌，金吾静夜惊回。
次韵舍弟题牛氏园二首·其二
作者：黄庭坚
朝代：宋

春事欲了鶑催，主人虽贫燕来。
玉烛传杯未厌，金吾静夜惊回。
次韵裴仲谋同年
作者：黄庭坚
朝代：宋
体裁：七言律诗

交盖春风汝水边，客床相对卧僧毡。舞阳去叶才百里，贱子与公皆少年。白发齐生如有种，青山好去坐无钱。烟沙篁竹江南岸，输与鸬鹚取次眠。
次韵裴仲谋同年
作者：黄庭坚
朝代：宋

交盖春风汝水边，客床相对卧僧毡。
舞阳去叶纔百里，贱子与公皆少年。
白髮齐生如有种，青山好去坐无钱。
烟沙篁竹江南岸，输与鸬鷀取次眠。
次韵裴尉过马鞍山
作者：黄庭坚
朝代：宋
体裁：七言绝句

青山如马怒盘旋，错认林花作锦鞯。君不据鞍朝玉帝，岂宜长作市门仙。
次韵谢借观五老图
作者：黄庭坚
朝代：宋
体裁：七言律诗

五老天然一会閒，太平时节振儒冠。相君于理回天诏，辅国驱夷立塞桓。妖术图奸梁木坏，党碑雷震雹冰寒。丹心忠厚来安泰，惠泽垂流仰止看。
次韵谢借观五老图
作者：黄庭坚
朝代：宋

五老天然一会闲，太平时节振儒冠。相君于理回天诏，辅国驱夷立寒桓。妖术图奸梁木坏，党碑雷震雹冰寒。丹心忠厚来安泰，惠泽垂流仰止看。
次韵谢公定王世弼赠答二绝句
作者：黄庭坚
朝代：宋

何用苦吟肝肾愁，但知把酒更无忧。声名本不关人事，看取青门一故侯。酒因咀嚼还知味，诗就呻吟不要工。王谢风流看二妙，病夫直欲卧墙东。
次韵谢公定王世弼赠答二绝句·其一
作者：黄庭坚
朝代：宋
体裁：七言绝句

何用苦吟肝肾愁，但知把酒更无忧。声名本不关人事，看取青门一故侯。
次韵谢公定王世弼赠答二绝句·其二
作者：黄庭坚
朝代：宋
体裁：七言绝句

酒因咀嚼还知味，诗就呻吟不要工。王谢风流看二妙，病夫直欲卧墙东。
次韵谢外舅病不能拜复官夏雨眠起之什
作者：黄庭坚
朝代：宋

丈人养痾卧，此道取众弃。强饭尚可饱，力田苦常匮。欲从群儿嬉，出语不妩媚。轩窗坐风凉，编简勘遗坠。自安井无禽，未叹旅焚次。夏暑极阳功，时霖作阴事。呼儿疏孳畦，植杖按瓜地。南山云气佳，北极冕旒邃。自欣须发白，得见衣裳治。山林收枯槁，草木洗憔悴。舐痔以车来，探珠遭龙睡。腹便时蒙嘲，身退得自恣。伊优无下僚，肮脏谢高位。谁能领斯会，好在漆园吏。
次韵谢外舅病不能拜复官夏雨眠起之什
作者：黄庭坚
朝代：宋

丈人养痾卧，此道取众弃。强饭尚可饱，力田苦常匮。欲从群儿嬉，出语不妩媚。轩窗坐风凉，编简勘遗坠。自安井无禽，未叹旅焚次。夏暑极阳功，时霖作阴事。呼儿疏药畦，植杖按瓜地。南山云气佳，北极冕旒邃。自欣须发白，得见衣裳治。山林收枯槁，草木洗憔悴。舐痔以车来，探珠遭龙睡。腹便时蒙嘲，身退得自恣。伊优无下僚，肮脏谢高位。谁能领斯会，好在漆园吏。
次韵谢外舅病不能拜復官夏雨眠起之什
作者：黄庭坚
朝代：宋

丈人养痾卧，此道取众弃。
强饭尚可饱，力田苦常匮。
欲从羣儿嬉，出语不妩媚。
轩窗坐风凉，编简勘遗坠。
自安井无禽，未叹旅焚次。
夏暑极阳功，时霖作阴事。
呼儿疏药畦，植杖按瓜地。
南山云气佳，北极冕旒邃。
自欣鬚髮白，得见衣裳治。
山林收枯槁，草木洗憔悴。
舐痔以车来，探珠遭龙睡。
腹便时蒙嘲，身退得自恣。
伊优无下僚，骯脏谢高位。
谁能领斯会，好在漆园吏。
次韵谢外舅食驴肠
作者：黄庭坚
朝代：宋
体裁：古风

垂头畏庖丁，趋死尚能鸣。说以雕俎乐，甘言果非诚。生无千金辔，死得五鼎烹。祸胎无肠胃，杀身和椒橙。春风都门道，贯鱼百十并。骑奴吹一吷，驵骏不敢争。物材苟当用，何必渥洼生。忽思麒麟楦，突兀使人惊。
次韵谢子高读渊明传
作者：黄庭坚
朝代：宋

枯木嵌空微暗淡，古器虽在无古弦。袖中正有南风手，谁为听之谁为传。风流岂落正始后，甲子不数义熙前。一轩黄菊平生事，无酒令人意缺然。
次韵谢子高读渊明传
作者：黄庭坚
朝代：宋

枯木嵌空微暗淡，古器虽在无古弦。
袖中正有南风手，谁为听之谁为传。
风流岂落正始後，甲子不数义熙前。
一轩黄菊平生事，无酒令人意缺然。
次韵谢子高读渊明传
作者：黄庭坚
朝代：宋

枯木嵌空微暗淡，古器虽在无古絃。
袖中正有南风手，谁为听之谁为传。
风流岂落正始后，甲子不数义熙前。
一轩黄菊平生事，无酒令人意缺然。
次韵谢黄斌老送墨竹十二韵
作者：黄庭坚
朝代：宋

古今作生竹，能者未十辈。
吴生勒枝叶，筌寀远不逮。
江南铁钩锁，最许诚悬会。
燕公洒墨成，落落与时背。
譬如刳心松，中有岁寒在。
湖州三百年，笔与前哲配。
规模转银鉤，幽赏非俗爱。
披图风雨入，咫尺莽苍外。
吾宗学湖州，师逸功已倍。
有来竹四幅，冬夏生变态。
预知更入神，後出遂无对。
吾诗被压倒，物固不两大。
次韵谢黄斌老送墨竹十二韵
作者：黄庭坚
朝代：宋
体裁：古风

古今作生竹，能者未十辈。吴生勒枝叶，筌寀远不逮。江南铁钩锁，最许诚悬会。燕公洒墨成，落落与时背。譬如刳心松，中有岁寒在。湖州三百年，笔与前哲配。规模转银钩，幽赏非俗爱。披图风雨入，咫尺莽苍外。吾宗学湖州，师逸功已倍。有来竹四幅，冬夏生变态。预知更入神，后出遂无对。吾诗被压倒，物固不两大。
次韵赏梅
作者：黄庭坚
朝代：宋
体裁：七言律诗

安知宋玉在邻墙，笑立春晴照粉光。淡薄似能知我意，幽闲元不为人芳。微风拂掠生春思，小雨廉纤洗暗妆。只恐浓葩委泥土，谁令解合返魂香。
次韵道辅双岭见寄三叠
作者：黄庭坚
朝代：宋

明如九井璜，美如三危露。贞观魏公孙，今来功名误。儿时汉南柳，摇落伤岁暮。时不与我谋，羲和促天步。生涯鱼吹沫，文彩豹藏雾。人言壶公老，渠但未得趣。饮酒入壶中，茫然失巾屦。时不与我谋，今君向何处。莲塘倒箭靫，桂影凉霜兔。平生知音地，地下无尺素。十夜九作梦，虏乘惊沙度。时不与我谋，征西枕戈去。
次韵道辅双岭见寄三叠
作者：黄庭坚
朝代：宋

明如九井璜，美如三危露。
贞观魏公孙，今来功名误，儿时汉南柳，摇落伤岁暮。
时不与我谋，羲和促天步。
次韵道辅双岭见寄三叠
作者：黄庭坚
朝代：宋

生涯鱼吹沫，文彩豹藏雾。
人言壶公老，渠但未得趣。
饮酒人壶中，茫然失巾屦。
时不与我谋，今君向何处。
次韵道辅双岭见寄三迭·其一
作者：黄庭坚
朝代：宋
体裁：古风

明如九井璜，美如三危露。贞观魏公孙，今来功名误。儿时汉南柳，摇落伤岁暮。时不与我谋，羲和促天步。
次韵道辅双岭见寄三迭·其三
作者：黄庭坚
朝代：宋
体裁：古风

莲塘倒箭靫，桂影凉霜兔。平生知音地，地下无尺素。十夜九作梦，虏乘惊沙度。时不与我谋，征西枕戈去。
次韵道辅双岭见寄三迭·其二
作者：黄庭坚
朝代：宋
体裁：古风

生涯鱼吹沫，文彩豹藏雾。人言壶公老，渠但未得趣。饮酒入壶中，茫然失巾屦。时不与我谋，今君向何处。
次韵道辅旅怀见寄
作者：黄庭坚
朝代：宋

岁华其将晚，霜叶不可风。生理鱼乞水，归心鸟飞空。风尘化衣黑，旅宿梦裙红。人言家无壁，自倚笔有锋。转蓬且半岁，交臂各衰翁。扁舟去日远，明月与君同。露晞百年驶，麟获万事穷。装怀酒澹淡，塞意雾空濛。诸公尚无恙，不见陈元龙。
次韵道辅旅怀见寄
作者：黄庭坚
朝代：宋

岁华其将晚，霜叶不可风。
生理鱼乞水，归心鸟飞空。
风尘化衣黑，旅宿梦裙红。
人言家无壁，自倚笔有锋。
转蓬且半岁，交臂各衰翁。
扁舟去日远，明月与君同。
露晞百年驶，麟获万事穷。
装怀酒澹淡，塞意雾空蒙。
诸公尚无恙，不见陈元龙。
次韵道辅旅怀见寄
作者：黄庭坚
朝代：宋

岁华其将晚，霜叶不可风。
生理鱼乞水，归心鸟飞空。
风尘化衣黑，旅宿梦裙红。
人言家无壁，自倚笔有锋。
转蓬且半岁，交臂各衰翁。
扁舟去日远，明月与君同。
露曦百年驶，麟获万事穷。
装怀酒澹淡，塞意雾空蒙。
诸公尚无恙，不见陈元龙。
次韵邵之才将流民过悬帛岭均田
作者：黄庭坚
朝代：宋
体裁：七言排律

独贤从是出荒城，下马携筇上石层。幽洞寻花疑阮肇，断崖长啸想孙登。欲超浮世挂冠绂，未决重云抚剑棱。经雨晓烟寒索寞，顺风樵叟震碐磳。山形春到添高秀，瀑溜冰消转沸腾。行有流移携襁褓，坐看憔悴拾薪蒸。素餐每愧斯民病，改作常为法吏绳。官小责轻须自慰，得逢佳处几人曾。
次韵郭右曹
作者：黄庭坚
朝代：宋

阅世行将老斲轮，那能不朽见仍云。
岁中日月又除尽，圣处工夫无半分。
秋水寒沙鱼得计，南山浓雾豹成文。
古心自有着鞭地，尺璧分阴未当勤。
次韵郭右曹
作者：黄庭坚
朝代：宋

阅世行将老斲轮，那能不朽见仍云。岁中日月又除尽，圣处工夫无半分。秋水寒沙鱼得计，南山浓雾豹成文。古心自有著鞭地，尺璧分阴未当勤。
次韵郭右曹
作者：黄庭坚
朝代：宋

阅世行将老斲轮，那能不朽见仍云。
岁中日月又除尽，圣处工夫无半分。
秋水寒沙鱼得计，南山温雾豹成文。
古心自有著鞭地，尺璧分阴未当勤。
次韵郭明叔登县楼见思长句
作者：黄庭坚
朝代：宋
体裁：七言律诗

令尹登临多暇日，杖生芝菌笔生埃。溪横凤尾寒光去，山拥旌阳翠气来。晚市张灯明远近，□□留客舞徘徊。红裳珠履知多在，点检惟无□秀才。
次韵郭明叔长歌
作者：黄庭坚
朝代：宋

君不见悬车刘屯田，骑牛涧壑弄潺湲。
八十唇红眼点漆，金钟举酒不留残。
君不见征西徐尚书，为国捐躯矢石间。
龙章凤姿委秋草，天马长辞十二闲。
何如高阳郦生醉落魄，长揖辍洗惊龙颜。
丈夫当年倾意气，安用蚓食而蝎跧。
古人已作泉下土，风义可想犹班班。
郭侯忠信如古人，荐书飞名上九关。
诗书自可老斲轮，智略足以解连环。
铜章屈宰山水县，友声相求不我顽。
鹏翼垂天公直起，燕巢见社身思还。
文思舜禹开言路，即看承诏着豸冠。
尚趋手板事直指，少忍吏道之多艰。
黄花零落一尊酒，别有天地非人寰。
次韵郭明叔长歌
作者：黄庭坚
朝代：宋

君不见悬车刘屯田，骑牛涧壑弄潺湲。八十唇红眼点漆，金钟举酒不留残。君不见征西徐尚书，为国捐躯矢石间。龙章凤姿委秋草，天马长辞十二闲。何如高阳郦生醉落魄，长揖辍洗惊龙颜。丈夫当年倾意气，安用蚓食而蝎跧。古人已作泉下土，风义可想犹班班。郭侯忠信如古人，荐书飞名上九关。诗书自可老斲轮，智略足以解连环。铜章屈宰山水县，友声相求不我顽。鹏翼垂天公直起，燕巢见社身思还。文思舜禹开言路，即看承诏著豸冠。尚趋手板事直指，少忍吏道之多艰。黄花零落一尊酒，别有天地非人寰。
次韵郭明叔长歌
作者：黄庭坚
朝代：宋

君不见悬车刘屯田，骑牛涧壑弄潺湲。八十唇红眼点漆，金锺举酒不留残。君不见征西徐尚书，为国捐躯矢石间。龙章凤姿委秋草，天马长辞十二闲。何如高阳郦生醉落魄，长揖辍洗惊龙颜。丈夫当年倾意气，安用蚓食而蝎跧。古人已作泉下土，风义可想犹班班。郭侯忠信如古人，荐书飞名上九关。诗书自可老斲轮，智略足以解连环。铜章屈宰山水县，友声相求不我顽。鹏翼垂天公直起，燕巢见社身思还。文思舜禹开言路，即看承诏著豸冠。尚趋手板事直指，少忍吏道之多艰。黄花零落一尊酒，别有天地非人寰。
次韵钱德循鹿苑滩舣舟有作
作者：黄庭坚
朝代：宋
体裁：七言绝句

鹿苑滩头秋月明，使君辍棹爱江清。尘埃一段思归路，已听荆州渔鼓鸣。
次韵钱穆父赠松扇
作者：黄庭坚
朝代：宋

银鉤玉唾明茧纸，松箑轻凉并送似。
可怜远度帻沟娄，适堪今时褦襶子。
丈人玉立气高寒，三韩持节见神山。
合得安期不死药，使我蝉蜕尘埃间。
次韵钱穆父赠松扇
作者：黄庭坚
朝代：宋
体裁：古风

银钩玉唾明茧纸，松箑轻凉并送似。可怜远度帻沟娄，适堪今时褦襶子。丈人玉立气高寒，三韩持节见神山。合得安期不死药，使我蝉蜕尘埃间。
次韵闻善
作者：黄庭坚
朝代：宋
体裁：五言律诗

扶醉三竿日，题诗一研埃。张罗门带雪，投辖井生苔。待得成丘陇，谁能把酒杯。常应黄菊畔，怅望白衣来。
次韵陈荣绪同倚钟楼晚望别后明日见寄之作
作者：黄庭坚
朝代：宋
体裁：五言律诗

天外僧伽塔，斜辉极照临。凭栏随处好，残雪向来深。青草无风浪，枯松半死心。衡阳有回雁，他日更传音。
次韵雨丝云鹤二首
作者：黄庭坚
朝代：宋

烟云杳霭合中稀，雾雨空濛密更微。园客茧丝抽万绪，蛛蝥网面罩群飞。风光错综天经纬，草木文章帝杼机。愿染朝霞成五色，为君王补坐朝衣。几片云如薛公鹤，精神态度不曾齐。安知陇鸟樊笼密，便觉南鹏羽翼低。风散又成千里去，夜寒应上九天栖。坐来改变如苍狗，试欲挥毫意自迷。
次韵雨丝云鹤二首
作者：黄庭坚
朝代：宋

烟云杳霭合中稀，雾雨空蒙密更微。
园客茧丝抽万绪，蛛蝥网面罩群飞。
风光错综天经纬，草木文章帝杼机。
愿染朝霞成五色，为君王补坐朝衣。
次韵雨丝云鹤二首·其一
作者：黄庭坚
朝代：宋

烟云杳霭合中稀，雾雨空濛密更微。园客茧丝抽万绪，蛛蝥网面罩群飞。风光错综天经纬，草木文章帝杼机。愿染朝霞成五色，为君王补坐朝衣。
次韵雨丝云鹤二首·其一
作者：黄庭坚
朝代：宋

烟云杳霭合中稀，雾雨空蒙密更微。
园客茧丝抽万绪，蛛蝥网面罩羣飞。
风光错综天经纬，草木文章帝杼机。
愿染朝霞成五色，为君王补坐朝衣。
次韵雨丝云鹤二首·其二
作者：黄庭坚
朝代：宋
体裁：七言律诗

几片云如薛公鹤，精神态度不曾齐。安知陇鸟樊笼密，便觉南鹏羽翼低。风散又成千里去，夜寒应上九天栖。坐来改变如苍狗，试欲挥毫意自迷。
次韵韩川奉祠西太乙宫四首
作者：黄庭坚
朝代：宋

万灵未对甘泉，五福问祀迎年。旌旂三斿半偃，风马云车闯然。白髦下金神节，青祝携御炉香。百礼尽修亳祀，九歌不取沈湘。紫府侍臣鸣玉，霜台御史生风。官烛论诗未了，知秋自属梧桐。泰坛下瑞云黄，雨师洒道尘香。便面犹承坠露，金钲半吐东墙。
次韵韩川奉祠西太乙宫四首
作者：黄庭坚
朝代：宋

万灵未对甘泉，五福问祀迎年。旍旂三斿半偃，风马云车闯然。
次韵韩川奉祠西太乙宫四首·其一
作者：黄庭坚
朝代：宋

万灵未对甘泉，五福问祀迎年。旌旂三斿半偃，风马云车闯然。
次韵韩川奉祠西太乙宫四首·其一
作者：黄庭坚
朝代：宋

万灵未对甘泉，五福问祀迎年。
旍旗三斿半偃，风马云车闯然。
次韵韩川奉祠西太乙宫四首·其三
作者：黄庭坚
朝代：宋
体裁：六言诗

紫府侍臣鸣玉，霜台御史生风。官烛论诗未了，知秋自属梧桐。
次韵韩川奉祠西太乙宫四首·其二
作者：黄庭坚
朝代：宋
体裁：六言诗

白髦下金神节，青祝携御炉香。百礼尽修亳祀，九歌不取沈湘。
次韵韩川奉祠西太乙宫四首·其四
作者：黄庭坚
朝代：宋
体裁：六言诗

泰坛下瑞云黄，雨师洒道尘香。便面犹承坠露，金钲半吐东墙。
次韵题粹老客亭诗后
作者：黄庭坚
朝代：宋

客亭长短路南北，衮衮行人哪得知。惟有相逢即相别，一杯成喜只成悲。
次韵题粹老客亭诗后
作者：黄庭坚
朝代：宋
体裁：七言绝句

客亭长短路南北，衮衮行人那得知。惟有相逢即相别，一杯成喜只成悲。
次韵马荆州
作者：黄庭坚
朝代：宋
体裁：七言律诗

六年绝域梦刀头，判得南还万事休。谁谓石渠刘校尉，来依绛帐马荆州。霜髭雪鬓共看镜，茱糁菊英同送秋。他日江梅腊前破，还从天际望归舟。
次韵高子勉十首
作者：黄庭坚
朝代：宋

君不居郎省，还应上谏坡。
才高殊未识，岁晚喜无它。
枥马羸难出，邻鸡冻不歌。
寒炉余几火，灰里拨阴何。
次韵高子勉十首
作者：黄庭坚
朝代：宋

志士难推毂，将如高子何。
心期诚不浅，余论或相多。
欲向沧洲去，还能小艇麽。
鸬鹚西照处，相并晒渔蓑。
次韵高子勉十首
作者：黄庭坚
朝代：宋

雪尽虚檐滴，春从细草回。德人泉下梦，俗物眼中埃。久立我有待，长吟君不来。重玄锁关籥，要待玉匙开。扫雪我三日，御风君过旬。言诗今有数，下笔不无神。行布佺期近，飞扬子建亲。可怜金石友，去不待斯人。岘南羁旅井，灞上猎归亭。日绕分鱼市，风回落雁汀。笔由诗客把，笛为故人听。但恐苏耽鹤，归时或姓丁。君不居郎省，还应上谏坡。才高殊未识，岁晚喜无它。枥马羸难出，邻鸡冻不歌。寒炉馀几火，灰里拨阴何。荆渚楼中赋，南阳垄底吟。谁言小隐处，频屈故人临。经笥难窥底，词源幸汲深。思君眠竹屋，雪月冰寒衾。志士难推毂，将如高子何。心期诚不浅，馀论或相多。欲向沧洲去，还能小艇么。鸬鹚西照处，相并晒渔蓑。凿开混沌窍，窥见伏羲心。有物先天地，含生尽陆沈。伐山成大厦，鼓橐铸祥金。三尺无弦木，期君发至音。少年基一篑，长岁足三馀。忽作飞黄去，顿超同队鱼。尊前八采句，窗下十年书。定作牛腰束，传抄听小胥。沙上步微暖，思君剩欲招。蒌蒿穿雪动，杨柳索春饶。枉驾时逢出，新诗若见撩。樽前远湖树，来饮莫辞遥。
次韵高子勉十首
作者：黄庭坚
朝代：宋

雪尽虚檐滴，春从细草回。
德人泉下梦，俗物眼中埃。
久立我有待，长吟君不来。
重玄锁关龠，要待玉匙开。
次韵高子勉十首·其一
作者：黄庭坚
朝代：宋

雪尽虚檐滴，春从细草回。德人泉下梦，俗物眼中埃。久立我有待，长吟君不来。重玄锁关籥，要待玉匙开。
次韵高子勉十首·其一
作者：黄庭坚
朝代：宋

雪尽虚檐滴，春从细草迴。
德人泉下梦，俗物眼中埃。
久立我有待，长吟君不来。
重玄锁关籥，要待玉匙开。
次韵高子勉十首·其七
作者：黄庭坚
朝代：宋

志士难推毂，将如高子何。
心期诚不浅，余论或相多。
欲向沧洲去，还能小艇么。
鸬鷀西照处，相并晒渔蓑。
次韵高子勉十首·其七
作者：黄庭坚
朝代：宋

志士难推毂，将如高子何。心期诚不浅，馀论或相多。欲向沧洲去，还能小艇么。鸬鹚西照处，相并晒渔蓑。
次韵高子勉十首·其三
作者：黄庭坚
朝代：宋
体裁：五言律诗

岘南羁旅井，灞上猎归亭。日绕分鱼市，风回落雁汀。笔由诗客把，笛为故人听。但恐苏耽鹤，归时或姓丁。
次韵高子勉十首·其九
作者：黄庭坚
朝代：宋

少年基一篑，长岁足三余。
忽作飞黄去，顿超同队鱼。
尊前八采句，窗下十年书。
定作牛腰束，传抄听小胥。
次韵高子勉十首·其九
作者：黄庭坚
朝代：宋

少年基一篑，长岁足三馀。忽作飞黄去，顿超同队鱼。尊前八采句，窗下十年书。定作牛腰束，传抄听小胥。
次韵高子勉十首·其二
作者：黄庭坚
朝代：宋
体裁：五言律诗

扫雪我三日，御风君过旬。言诗今有数，下笔不无神。行布佺期近，飞扬子建亲。可怜金石友，去不待斯人。
次韵高子勉十首·其五
作者：黄庭坚
朝代：宋

荆渚楼中赋，南阳垄底吟。谁言小隐处，频屈故人临。经笥难窥底，词源幸汲深。思君眠竹屋，雪月冰寒衾。
次韵高子勉十首·其五
作者：黄庭坚
朝代：宋

荆渚楼中赋，南阳壠底吟。
谁言小隠处，频屈故人临。
经笥难窥底，词源幸汲深。
思君眠竹屋，雪月冰寒衾。
次韵高子勉十首·其八
作者：黄庭坚
朝代：宋

凿开混沌窍，窥见伏羲心。有物先天地，含生尽陆沈。伐山成大厦，鼓橐铸祥金。三尺无弦木，期君发至音。
次韵高子勉十首·其八
作者：黄庭坚
朝代：宋

凿开混沌窍，窥见伏羲心。
有物先天地，含生尽陆沈。
伐山成大厦，鼓橐铸祥金。
三尺无絃木，期君发至音。
次韵高子勉十首·其六
作者：黄庭坚
朝代：宋

惊人得佳句，或以傲王公。
处世要清节，滑稽安足雄。
深沈似康乐，简远到安丰。
一点无俗气，相期林下同。
次韵高子勉十首·其十
作者：黄庭坚
朝代：宋
体裁：五言律诗

沙上步微暖，思君剩欲招。蒌蒿穿雪动，杨柳索春饶。枉驾时逢出，新诗若见撩。樽前远湖树，来饮莫辞遥。
次韵高子勉十首·其四
作者：黄庭坚
朝代：宋

君不居郎省，还应上谏坡。
才高殊未识，岁晚喜无它。
枥马羸难出，邻鸡冻不歌。
寒炉余几火，灰裏拨阴何。
次韵高子勉十首·其四
作者：黄庭坚
朝代：宋

君不居郎省，还应上谏坡。才高殊未识，岁晚喜无它。枥马羸难出，邻鸡冻不歌。寒炉馀几火，灰里拨阴何。
次韵黄斌老所画横竹
作者：黄庭坚
朝代：宋
体裁：古风

酒浇胸次不能平，吐出苍竹岁峥嵘。卧龙偃蹇雷不惊，公与此君俱忘形。晴窗影落石泓处，松煤浅染饱霜兔。中安三石使屈蟠，亦恐形全便飞去。
次韵黄斌老晚游池亭二首
作者：黄庭坚
朝代：宋

岑寂东园可散愁，胶胶扰扰梦神游。万竿苦竹旌旗卷，一部鸣蛙鼓吹休。雨後月前天欲冷，身闲心远地常幽。杜门谢客恐生谤，且作人间鹏鷃游。
次韵黄斌老晚游池亭二首
作者：黄庭坚
朝代：宋

路入东园无俗驾，忽逢佳士喜同游。绿荷菡萏稍觉晚，黄菊拒霜殊未秋。客位正须悬榻下，主人自爱小塘幽。老夫多病蛮江上，颇忆平生马少游。岑寂东园可散愁，胶胶扰扰梦神游。万竿苦竹旌旗卷，一部鸣蛙鼓吹休。雨后月前天欲冷，身閒心远地常幽。杜门谢客恐生谤，且作人间鹏鴳游。
次韵黄斌老晚游池亭二首·其一
作者：黄庭坚
朝代：宋
体裁：七言律诗

路入东园无俗驾，忽逢佳士喜同游。绿荷菡萏稍觉晚，黄菊拒霜殊未秋。客位正须悬榻下，主人自爱小塘幽。老夫多病蛮江上，颇忆平生马少游。
次韵黄斌老晚游池亭二首·其二
作者：黄庭坚
朝代：宋

岑寂东园可散愁，胶胶扰扰梦神游。万竿苦竹旌旗卷，一部鸣蛙鼓吹休。雨后月前天欲冷，身閒心远地常幽。杜门谢客恐生谤，且作人间鹏鴳游。
次韵黄斌老晚游池亭二首·其二
作者：黄庭坚
朝代：宋

岑寂东园可散愁，胶胶扰扰梦神游。
万竿苦竹旌旗卷，一部鸣蛙鼓吹休。
雨后月前天欲冷，身閒心远地常幽。
杜门谢客恐生谤，且作人间鹏鷃游。
欧阳从道许寄金橘以诗督之
作者：黄庭坚
朝代：宋
体裁：七言绝句

禅客入秋无气息，想依红袖醉毰毸。霜枝摇落黄金弹，许送筠笼殊未来。
欸乃歌二章戏王稚川
作者：黄庭坚
朝代：宋

花上盈盈人不归，枣下纂纂实已垂。腊雪在时听马嘶，长安城中花片飞。从师学道鱼千里，盖世成功黍一炊。日日倚门人不见，看尽林乌反哺儿。
欸乃歌二章戏王稚川·其二
作者：黄庭坚
朝代：宋
体裁：七言绝句

从师学道鱼千里，盖世成功黍一炊。日日倚门人不见，看尽林乌反哺儿。
欸乃歌二章戏王穉川
作者：黄庭坚
朝代：宋
体裁：七言绝句

花上盈盈人不归，枣下纂纂实已垂。腊雪在时听马嘶，长安城中花片飞。
款塞来享
作者：黄庭坚
朝代：宋
体裁：五言排律

前朝夏州守，来款塞门西。圣主敷文德，降书付狄鞮。毡裘瞻日月，剺面带金犀。殿陛閒干羽，边亭息鼓鼙。永输量谷马，不作触藩羝。声势常相倚，今闻定五溪。
款塞来享
作者：黄庭坚
朝代：宋

前朝夏州守，来款塞门西。
圣主敷文德，降书付狄鞮。
毡裘瞻日月，剺面带金犀。
殿陛闲干羽，边亭息鼓鼙。
永输量谷马，不作触藩羝。
声势常相倚，今闻定五溪。
步蟾宫（妓女）
作者：黄庭坚
朝代：宋
体裁：词

虫儿真个忒灵利。恼乱得、道人眼起。醉归来、恰似出桃源，但目送、落花流水。何妨随我归云际。共作个、住山活计。照清溪，匀粉面，插山花，也须胜、风尘气味。
武昌松风阁
作者：黄庭坚
朝代：宋
体裁：古风

依山筑阁见平川，夜阑箕斗插屋椽。我来名之意适然。老松魁梧数百年，斧斤所赦今参天。风鸣娲皇五十弦，洗耳不须菩萨泉。嘉二三子甚好贤，力贫买酒醉此筵。夜雨鸣廊到晓悬，相看不归卧僧毡。泉枯石燥复潺湲，山川光辉为我妍。野僧早饥不能饘，晓见寒溪有炊烟。东坡道人已沈泉，张侯何时到眼前。钓台惊涛可昼眠，怡亭看篆蛟龙缠。安得此身脱拘挛，舟载诸友长周旋。
武昌松风阁
作者：黄庭坚
朝代：宋

依山筑阁见平川，夜阑箕斗插屋椽。
我来名之意适然。
老松魁梧数百年，斧斤所赦今参天。
风鸣娲皇五十絃，洗耳不须菩萨泉。
嘉二三子甚好贤，力贫买酒醉此筵。
夜雨鸣廊到晓悬，相看不归卧僧毡。
泉枯石燥復潺湲，山川光辉为我妍。
野僧早饥不能饘，晓见寒溪有炊烟。
东坡道人已沈泉，张侯何时到眼前。
钓台惊涛可昼眠，怡亭看篆蛟龙缠。
安得此身脱拘挛，舟载诸友长周旋。
武陵
作者：黄庭坚
朝代：宋
体裁：七言绝句

武陵樵客出桃源，自许重游不作难。却觅洞门烟锁断，归舟风月夜深寒。
残句：不誇四子锦为幄
作者：黄庭坚
朝代：宋

不誇四子锦为幄，肯道太真云想衣。
残句：为君写就黄庭了
作者：黄庭坚
朝代：宋
体裁：句

为君写就黄庭了，不博山阴道士鹅。
残句：便令脱帽管城公
作者：黄庭坚
朝代：宋
体裁：句

便令脱帽管城公，小试玉堂挥翰手。
残句：吾闻调羹槿
作者：黄庭坚
朝代：宋
体裁：句

吾闻调羹槿，异味及粉榆。
残句：孔庙虞书贞观刻
作者：黄庭坚
朝代：宋
体裁：句

孔庙虞书贞观刻，千两黄金那购得。
残句：拙者窃鉤辄斩趾
作者：黄庭坚
朝代：宋

拙者窃鉤辄斩趾。
残句：日颗曝乾红玉软
作者：黄庭坚
朝代：宋

日颗曝乾红玉软，风枝台动练罗鲜。
残句：春将国艳熏花骨
作者：黄庭坚
朝代：宋
体裁：句

春将国艳熏花骨，日借黄金缕水纹。
残句：浴泉秦虢流丹粉
作者：黄庭坚
朝代：宋
体裁：句

浴泉秦虢流丹粉，临渚娥英冷佩衣。
残句：清鑑风流归贺八
作者：黄庭坚
朝代：宋

清鑑风流归贺八，飞扬跋扈付朱三。
残句：琳瑯触目路人惊
作者：黄庭坚
朝代：宋

琳瑯触目路人惊。
残句：虎头食肉何足誇
作者：黄庭坚
朝代：宋

虎头食肉何足誇，阴德由来报宜奢。丹龟功成无躍兔，玉函方秘缘青蛇。
残句：语妙何妨石作肠
作者：黄庭坚
朝代：宋

语妙何妨石作肠。
残句：辰日宜种瓜
作者：黄庭坚
朝代：宋
体裁：句

辰日宜种瓜。
毁璧
作者：黄庭坚
朝代：宋

毁璧兮陨珠，执手者兮问过。
爱憎兮万世一轨，居物之忌兮，固常以好为祸。
羞桃肴兮饭汝，有席兮不嫔汝坐。
归来兮逍遥，采云英兮御饿。
淑善兮清明，阳春兮玉冰。
畸于世兮天脱其撄，爱骨人兮冥冥。
弃汝阳侯兮遇汝曾不如生，未危可以去兮殆而其雏婴，众雏羽翼兮故巢倾。
归来兮逍遥，西山浪波何时平。
山涔涔兮猿鹤同舍，瀑垂天兮雷霆在下。
云月为昼兮风雨为夜，得意山川兮不可绘画。
寂寥无朋兮去道如咫，彼生坎兮可谢。
归来兮逍遥，增胶兮不聊此暇。
毁璧
作者：黄庭坚
朝代：宋

毁璧兮陨珠，执手者兮问过。
爱憎兮万世一轨，居物之忌兮，固常以好为祸。
羞桃肴兮饭汝，有席兮不嫔汝坐。
归来兮逍遥，采云英兮御饿。
淑善兮清明，阳春兮玉冰。
畸於世兮天脱其撄，爱骨人兮冥冥。
弃汝阳侯兮遇汝曾不如生，未危可以去兮殆而其雏婴，众雏羽翼兮故巢倾。
归来兮逍遥，西山浪波何时平。
山涔涔兮猿鹤同舍，瀑垂天兮雷霆在下。
云月为昼兮风雨为夜，得意山川兮不可绘画。
寂寥无朋兮去道如咫，彼生坎兮可谢。
归来兮逍遥，增胶兮不聊此暇。
毁璧
作者：黄庭坚
朝代：宋

毁璧兮陨珠，执手者兮问过。爱憎兮万世一轨，居物之忌兮，固常以好为祸。羞桃肴兮饭汝，有席兮不嫔汝坐。归来兮逍遥，采云英兮禦饿。淑善兮清明，阳春兮玉冰。畸于世兮天脱其撄，爱骨人兮冥冥。弃汝阳侯兮遇汝曾不如生，未危可以去兮殆而其雏婴，众雏羽翼兮故巢倾。归来兮逍遥，西山浪波何时平。山涔涔兮猿鹤同舍，瀑垂天兮雷霆在下。云月为昼兮风雨为夜，得意山川兮不可绘画。寂寥无朋兮去道如咫，彼生坎兮可谢。归来兮逍遥，增胶兮不聊此暇。
水调歌头 其一 游览
作者：黄庭坚
朝代：宋

瑶草一何碧，春入武陵溪。溪上桃花无数，花上有黄鹂。我欲穿花寻路，直入白云深处，浩气展虹霓。只恐花深里，红露湿人衣。坐玉石，敧玉枕，拂金徽。谪仙何处，无人伴我白螺杯。我为灵芝仙草，不为朱唇丹脸，长啸亦何为。醉舞下山去，明月逐人归。
水调歌头 其一 游览
作者：黄庭坚
朝代：宋
体裁：词

瑶草一何碧，春入武陵溪。溪上桃花无数，花上有黄鹂。我欲穿花寻路，直入白云深处，浩气展虹霓。秪恐花深里，红露湿人衣。坐玉石，攲玉枕，拂金徽。谪仙何处，无人伴我白螺杯。我为灵芝仙草，不为朱唇丹脸，长啸亦何为。醉舞下山去，明月逐人归。
水调歌头·瑶草一何碧
作者：黄庭坚
朝代：宋
体裁：词

瑶草一何碧，春入武陵溪。溪上桃花无数，枝上有黄鹂。我欲穿花寻路，直入白云深处，浩气展虹霓。只恐花深里，红露湿人衣。坐玉石，倚玉枕，拂金徽。谪仙何处？无人伴我白螺杯。我为灵芝仙草，不为朱唇丹脸，长啸亦何为？醉舞下山去，明月逐人归。
水调歌头·瑶草一何碧
作者：黄庭坚
朝代：宋
体裁：词

瑶草一何碧，春入武陵溪。
溪上桃花无数，花上有黄鹂。
我欲穿花寻路，直入白云深处，浩气展红霓。
只恐花深里，红露湿人衣。
坐玉石，敧玉枕，拂金徽。
谪仙何处，无人伴我白螺杯。
我为灵芝仙草，不为朱唇丹脸，长啸亦何为。
醉舞下山去，明月逐人归。
水调歌头·落日塞垣路
作者：黄庭坚
朝代：宋
体裁：词

落日塞垣路，风劲戛貂裘。翩翩数骑闲猎，深入黑山头。极目平沙千里，惟见雕弓白羽，铁面骇骅骝。隐隐望青冢，特地起闲愁。汉天子，方鼎盛，四百州。玉颜皓齿，深锁三十六宫秋。堂有经纶贤相，边有纵横谋将，不作翠蛾羞。戎虏和乐也，圣主永无忧。
水调歌头·落日塞垣路
作者：黄庭坚
朝代：宋
体裁：词

落日塞垣路，风劲戛貂裘。
翩翩数骑闲猎，深入黑山头。
极目平沙千里，惟见雕弓白羽，铁面骏骅骝。
隐隐望青冢，特地起闲愁。
汉天子，方鼎盛，四百州。
玉颜皓齿，深锁三十六宫秋。
堂有经纶贤相，边有纵横谋将，不减翠娥羞。
戎虏和乐也，圣主永无忧。
水调歌头·落日塞垣路
作者：黄庭坚
朝代：宋

落日塞垣路，风劲戛貂裘。翩翩数骑闲猎，深入黑山头。极目平沙千里，惟见雕弓白羽，铁面骏骅骝。隐隐望青冢，特地起闲愁。汉天子，方鼎盛，四百州。玉颜皓齿，深锁三十六宫秋。堂有经纶贤相，边有纵横谋将，不减翠蛾羞。戎虏和乐也，圣主永无忧。
求范子默染鸦青纸二首
作者：黄庭坚
朝代：宋

学似贫家老破除，古今迷忘失三馀。极知鹄白非新得，谩染鸦青袭旧书。深如女发兰膏罢，明似山光夜月馀。为染溪藤三百个，待渠湔拂一床书。
求范子默染鸦青纸二首
作者：黄庭坚
朝代：宋

深如女发兰膏罢，明似山光夜月余。为染溪藤三百个，待渠湔拂一床书。
求范子默染鸦青纸二首·其一
作者：黄庭坚
朝代：宋

学似贫家老破除，古今迷忘失三余。
极知鹄白非新得，谩染鸦青袭旧书。
求范子默染鸦青纸二首·其一
作者：黄庭坚
朝代：宋

学似贫家老破除，古今迷忘失三馀。极知鹄白非新得，谩染鸦青袭旧书。
求范子默染鸦青纸二首·其二
作者：黄庭坚
朝代：宋

深如女发兰膏罢，明似山光夜月馀。为染溪藤三百个，待渠湔拂一床书。
求范子默染鸦青纸二首·其二
作者：黄庭坚
朝代：宋

深如女髮兰膏罢，明似山光夜月余。
为染溪藤三百箇，待渠湔拂一床书。
江南
作者：黄庭坚
朝代：宋
体裁：七言绝句

梦寐江南未得归，清波鷠子上钩肥。五年身属官仓米，输与渔人坐钓矶。
江南李后主梦观世音像赞
作者：黄庭坚
朝代：宋
体裁：赞

补陀岩中大慈圣，沧浪石上观生死。南州么圣师子王，感梦白衣施无畏。梦回洒笔具光相，照镜还与我面同。当时若会照镜句，放下江南作閒客。
江南李後主梦观世音像赞
作者：黄庭坚
朝代：宋

补陀岩中大慈圣，沧浪石上观生死。
南州麽圣师子王，感梦白衣施无畏。
梦回洒笔具光相，照镜还与我面同。
当时若会照镜句，放下江南作闲客。
江城子·新来曾被眼奚搐
作者：黄庭坚
朝代：宋
体裁：词

新来曾被眼奚搐。不甘伏。怎拘束。似梦还真，烦乱损心曲。见面暂时还不见，看不足、惜不足。不成欢笑不成哭。戏人目。远山蹙。有分看伊，无分共伊宿。一贯一文跷十贯，千不足、万不足。
江城子·画堂高会酒阑珊
作者：黄庭坚
朝代：宋
体裁：词

画堂高会酒阑珊。倚栏干。霎时间。千里关山，常恨见伊难。及至而今相见了，依旧似、隔关山。倩人传语问平安。省愁烦。泪休弹。哭损眼儿，不似旧时单。寻得石榴双叶子，凭寄与、插云鬖。
江城子（忆别）
作者：黄庭坚
朝代：宋

画堂高会酒阑珊。倚栏干。霎时间。千里关山，常恨见伊难。及至而今相见了，依旧隔关山。
倩人传语问平安。省愁烦。泪休弹。哭损眼儿，不似旧时单。寻得石榴双叶子，恁寄与、插云鬟。
江氏家藏仁宗皇帝墨蹟赞
作者：黄庭坚
朝代：宋

昭陵仁圣，与天同功。
不刻不雕，万国文明。
日月照临，无有隠侧。
一滴之雨，泽及万物。
简言易从，易言易知。
皇祖有训，信如四时。
雷声不作，天地渊默。
遗黎怀仁，霣泣翰墨。
江氏家藏仁宗皇帝墨迹赞
作者：黄庭坚
朝代：宋
体裁：四言诗

昭陵仁圣，与天同功。不刻不雕，万国文明。日月照临，无有隐侧。一滴之雨，泽及万物。简言易从，易言易知。皇祖有训，信如四时。雷声不作，天地渊默。遗黎怀仁，霣泣翰墨。
池口风雨留三日
作者：黄庭坚
朝代：宋
体裁：七言律诗

孤城三日风吹雨，小市人家只菜蔬。水远山长双属玉，身閒心苦一舂锄。翁从旁舍来收网，我适临渊不羡鱼。俛仰之间已陈迹，暮窗归了读残书。
池口风雨留三日
作者：黄庭坚
朝代：宋

孤城三日风吹雨，小市人家只菜蔬。水远山长双属玉，身闲心苦一舂锄。翁从旁舍来收网，我适临渊不羡鱼。俯仰之间已陈迹，暮窗归了读残书。
汴岸置酒赠黄十七
作者：黄庭坚
朝代：宋

吾宗端居丛百忧，长歌劝之肯出游。
黄流不解涴明月，碧树为我生凉秋。
初平羣羊置莫问，叔度千顷醉即休。
谁倚柁楼吹玉笛，斗杓寒挂屋山头。
汴岸置酒赠黄十七
作者：黄庭坚
朝代：宋

吾宗端居丛百忧，长歌劝之肯出游。黄流不解涴明月，碧树为我生凉秋。初平群羊置莫问，叔度千顷醉即休。谁倚柁楼吹玉笛，斗杓寒挂屋山头。
沁园春
作者：黄庭坚
朝代：宋
体裁：词

把我身心，为伊烦恼，算天便知。恨一回相见，百方做计，未能偎倚，早觅东西。镜里拈花，水中捉月，觑著无由得近伊。添憔悴，镇花销翠减，玉瘦香肌。奴儿。又有行期。你去即无妨我共谁。向眼前常见，心犹未足，怎生禁得，真个分离。地角天涯，我随君去。掘井为盟无改移。君须是，做些儿相度，莫待临时。
沁园春·把我身心
作者：黄庭坚
朝代：宋

把我身心，为伊烦恼，算天便知。
恨一回相见，百方作计，未能偎倚，早觅东西。
镜里拈花，水中捉月，觑着无由得近伊。
添憔悴，镇花销翠减，玉瘦香肌。
奴儿。
又有行期。
你去即无妨我共谁。
向眼前常见，心犹未足，怎生禁得，真个分离。
地角天涯，我随君去。
掘井为盟无改移。
君须是，做些儿相度，莫待临时。
沁园春·把我身心
作者：黄庭坚
朝代：宋
体裁：词

把我身心，为伊烦恼，算天便知。恨一回相见，百方作计，未能偎倚，早觅东西。镜里拈花，水中捉月，觑著无由得近伊。添憔悴，镇花销翠减，玉瘦香肌。奴儿。又有行期。你去即无妨我共谁。向眼前常见，心犹未足，怎生禁得，真个分离。地角天涯，我随君去。掘井为盟无改移。君须是，做些儿相度，莫待临时。
沙弥文信大悲颂
作者：黄庭坚
朝代：宋

通身是眼，不见自己。
欲见自己，频掣馿耳。
通身是手，不解着鞭。
白牛懒惰，空打车辕。
通身是佛，顶戴弥陀。
头上安头，笑杀涪皤。
沙弥文信大悲颂
作者：黄庭坚
朝代：宋
体裁：四言诗

通身是眼，不见自己。欲见自己，频掣驴耳。通身是手，不解著鞭。白牛懒惰，空打车辕。通身是佛，顶戴弥陀。头上安头，笑杀涪皤。
河传 有士大夫家歌秦少游“瘦杀人、天不管” 之曲。以好字易瘦字，戏为之作
作者：黄庭坚
朝代：宋
体裁：词

心情老懒。对歌对舞，犹是当时眼。巧笑靓妆，近我衰容华鬓。似扶著、卖卜算。思量好个当年见。催酒催更，只怕归期短。饮散灯稀，背锁落花深院。好杀人、天不管。
河传·心情老懒
作者：黄庭坚
朝代：宋

之作心情老懒。对歌对舞，犹是当时眼。巧笑靓妆，近我衰容华鬓。似扶著、卖卜算。思量好个当年见。催酒催更，只怕归期短。饮散灯稀，背销落花深院。好杀人、天不管。
河传·心情老懒
作者：黄庭坚
朝代：宋

心情老懒。
对歌对舞，犹是当时眼。
巧笑靓妆，近我衰容华鬓。
似扶着、卖卜算。
思量好个当年见。
催酒催更，只怕归期短。
饮散灯稀，背锁落花深院。
好杀人、天不管。
河传·心情老懒
作者：黄庭坚
朝代：宋
体裁：词

心情老懒。对歌对舞，犹是当时眼。巧笑靓妆，近我衰容华鬓。似扶著、卖卜算。思量好个当年见。催酒催更，只怕归期短。饮散灯稀，背销落花深院。好杀人、天不管。
河舟晚饮呈陈说道
作者：黄庭坚
朝代：宋

西风脱叶静林柯，浅水扁舟阁半河。落日游鱼穿镜面，中秋明月涨金波。由来白发生无种，岂似青山保不磨。胜事只愁樽酒尽，莫言争奈醉人何。
河舟晚饮呈陈说道
作者：黄庭坚
朝代：宋

西风脱叶静林柯，浅水扁舟阁半河。
落日游鱼穿镜面，中秋明月涨金波。
由来白髮生无种，岂似青山保不磨。
胜事只愁樽酒尽，莫言争奈醉人何。
泊大孤山作
作者：黄庭坚
朝代：宋

汇泽为彭蠡，其容化◇鹏。
中流擢寒山，正色且无朋。
其下蛟龙卧，宫谯珠贝层。
朝云与暮雨，何处会高陵。
不见凌波袜，靓妆照澄凝。
空余血食地，猿啸枯楠藤。
高帆驾天来，落叶聚秋蝇。
幽明异礼乐，忠信岂其凭。
风波浩平陆，何况非履冰。
安得旷达士，霜晴尝一登。
泊大孤山作
作者：黄庭坚
朝代：宋

汇泽为彭蠡，其容化鵾鹏。
中流擢寒山，正色且无朋。
其下蛟龙卧，宫谯珠贝层。
朝云与暮雨，何处会高陵。
不见凌波袜，靓妆照澄凝。
空余血食地，猿啸枯楠藤。
高帆驾天来，落叶聚秋蝇。
幽明异礼乐，忠信岂其凭。
风波浩平陆，何况非履冰。
安得旷达士，霜晴尝一登。
泊大孤山作
作者：黄庭坚
朝代：宋

汇泽为彭蠡，其容化鹍鹏。中流擢寒山，正色且无朋。其下蛟龙卧，宫谯珠贝层。朝云与暮雨，何处会高陵。不见凌波袜，靓妆照澄凝。空馀血食地，猿啸枯楠藤。高帆驾天来，落叶聚秋蝇。幽明异礼乐，忠信岂其凭。风波浩平陆，何况非履冰。安得旷达士，霜晴尝一登。
泐潭干和尚真赞
作者：黄庭坚
朝代：宋
体裁：赞

平常心是道，南泉只眨得眼，庵内人不见庵外事。赵州犹是担扳，秋毫不稳。方丈前万仞深坑，但到牢关柱杖子。天下横行，平如镜面，实如石师子。借问是谁，泐潭道人，萍乡老子。
泐潭我和尚真赞
作者：黄庭坚
朝代：宋
体裁：赞

枯木突兀，傲睨万物。顶门上眼，正法中骨。
法云秀禅师真赞
作者：黄庭坚
朝代：宋
体裁：赞

法云大士，天骨岩岩。如来津梁，我实荷担。手捉日月，断取庄严。国士入此佛土，位置城南。有目无目，疑圣疑凡。击大雷霆，布洒甘露。大圆镜中，慈悲威怒。维此象法，依正法住。后五百岁，亦莫予敢侮。谁为请主，世界主女。
法语
作者：黄庭坚
朝代：宋

兀然无事无改换，无事何须论一段。
真心无散乱，他事不须断。
过去已过去，未来何用算。
兀然无事何曾有，人唤向外觅工夫，总是痴顽汉。
粮不蓄一粒，逢饭但知駡。
世间多事，人事相趁。
浑不及我，不乐生天，亦不受福田。
饥来一钵饭，困来展脚眠。
愚人以为笑，智者谓之然。
非愚亦非智，不是玄中玄。
要去如是去，要住如是住。
身披一破衲，脚着娘生袴。
多言復多语，由来反相误。
若欲度众生，无过且自度。
莫漫求真佛，真佛不可见。
妙性及灵台，何曾受熏炼。
心是无事心，面是娘生面。
劫石可动摇，箇中无改变。
无事何须读文字，削除人我本，冥合箇中意。
种种劳筋骨，不如林下睡兀兀。
举头见日出，乞饭从头𢫫。
将功用功，展转冥蒙。
取即不得，不取自通。
吾有一言，绝虑忘缘，巧说不得用心传。
更有一语，无过直与。
细极毫末，大无方所。
本自圆成，不劳机杼。
世事悠悠，不如山丘。
青松蔽日，碧涧常秋。
山云当幕，夜月为鈎。
卧藤萝下，块石枕头。
不朝天子，岂羡王侯。
生死无虑，更復何忧。
月水无形，我常只宁。
万法皆尔，本自无生。
兀然无事坐，春来草自青。
法语
作者：黄庭坚
朝代：宋

兀然无事无改换，无事何须论一段。真心无散乱，他事不须断。过去已过去，未来何用算。兀然无事何曾有，人唤向外觅工夫，总是痴顽汉。粮不蓄一粒，逢饭但知骂。世间多事，人事相趁。浑不及我，不乐生天，亦不受福田。饥来一钵饭，困来展脚眠。愚人以为笑，智者谓之然。非愚亦非智，不是玄中玄。要去如是去，要住如是住。身披一破衲，脚著娘生裤。多言复多语，由来反相误。若欲度众生，无过且自度。莫漫求真佛，真佛不可见。妙性及灵台，何曾受薰鍊。心是无事心，面是娘生面。劫石可动摇，个中无改变。无事何须读文字，削除人我本，冥合个中意。种种劳筋骨，不如林下睡兀兀。举头见日出，乞饭从头？。将功用功，展转冥蒙。取即不得，不取自通。吾有一言，绝虑忘缘，巧说不得用心传。更有一语，无过直与。细极毫末，大无方所。本自圆成，不劳机杼。世事悠悠，不如山丘。青松蔽日，碧涧常秋。山云当幕，夜月为钩。卧藤萝下，块石枕头。不朝天子，岂羡王侯。生死无虑，更复何忧。月水无形，我常只宁。万法皆尔，本自无生。兀然无事坐，春来草自青。
法语
作者：黄庭坚
朝代：宋

兀然无事无改换，无事何须论一段。真心无散乱，他事不须断。过去已过去，未来何用算。兀然无事何曾有，人唤向外觅工夫，总是痴顽汉。粮不蓄一粒，逢饭但知骂。世间多事，人事相趁，浑不及我，不乐生天，亦不受福田。饥来一钵饭，困来展脚眠。愚人以为笑，智者谓之然。非愚亦非智，不是玄中玄。要去如是去，要住如是住。身披一破衲，脚著娘生袴。多言复多语，由来反相误。若欲度众生，无过且自度。莫漫求真佛，真佛不可见。妙性及灵台，何曾受薰链。心是无事心，面是娘生面。劫石可动摇，个中无改变。无事何须读文字，削除人我本，冥合个中意。削除人我本，冥合个中意。种种劳筋骨，不如林下睡兀兀。举头见日出，乞饭从头律。将功用功，展转冥蒙。取即不得，不取自通。吾有一言，绝虑忘缘，巧说不得用心传。更有一语，无过直与。细极毫末，大无方所。本自圆成，不劳机杼。世事悠悠，不如山丘。青松蔽日，碧涧常秋。山云当幕，夜月为勾。卧藤萝下，块石枕头。不朝天子，岂羡王侯。生死无虑，更复何忧。月水无形，我常只宁。万法皆尔，本自无生。兀然无事坐，春来草自青。
洞仙歌·泸守王补之生日
作者：黄庭坚
朝代：宋
体裁：词

月中丹桂，自风霜难老。阅尽人间盛衰草。望中秋、才有几日，十分圆，霾风雨，云表常如永昼。不得文章力，白首防秋，谁念云中上功守。正注意，得人雄，静扫河西，应难纵、五湖归棹。问持节冯唐几时来，看再策勋名，印窠如斗。
洞仙歌（泸守王补之生日）
作者：黄庭坚
朝代：宋
体裁：词

月中丹桂，自风霜难老。阅尽人间盛衰草。望中秋、才有几日，十分圆，霾风雨，云表常如永昼。不得文章力，白首防秋，谁念云中上功守。正注意，得人雄，静扫河山，应难纵、五湖归棹。问持节冯唐几时来，看再策勋名，印窠如斗。
洪范以不合俗人题厅壁二绝句次韵和之
作者：黄庭坚
朝代：宋

寂寥吾道付万世，忍向时人觅赏音。搔首金城西万里，樽前从此叹人琴。埋没高才筑钓间，风云未会要鲵桓。南康郡下参军耳，付与红尘白眼看。
洪范以不合俗人题厅壁二绝句次韵和之·其一
作者：黄庭坚
朝代：宋
体裁：七言绝句

寂寥吾道付万世，忍向时人觅赏音。搔首金城西万里，樽前从此叹人琴。
洪范以不合俗人题厅壁二绝句次韵和之·其一
作者：黄庭坚
朝代：宋

寂寥吾道付万世，忍向时人觅赏音。
搔首金城西万里，樽前从此嘆人琴。
洪范以不合俗人题厅壁二绝句次韵和之·其二
作者：黄庭坚
朝代：宋
体裁：七言绝句

埋没高才筑钓间，风云未会要鲵桓。南康郡下参军耳，付与红尘白眼看。
流民叹
作者：黄庭坚
朝代：宋

朔方频年无好雨，五种不入虚春秋。迩来后土中夜震，有似巨鳌复戴三山游。倾墙摧栋压老弱，冤声未定随洪流。地文划劙水觱沸，十户八九生鱼头。稍闻澶渊渡河日数万，河北不知虚几州。累累襁负襄叶间，问舍无所耕无牛。初来犹自得旷土，嗟尔后至将何怙。刺史守令真分忧，明诏哀痛如父母。庙堂已用伊吕徒，何时眼前见安堵。疏远之谋未易陈，市上三言或成虎。祸灾流行固无时，尧汤水旱人不知。桓侯之疾初无證，扁鹊入秦始治病。投胶盈掬俟河清，一箪岂能续民命。虽然犹愿及此春，略讲周公十二政。风生群口方出奇，老生常谈幸听之。
流民叹
作者：黄庭坚
朝代：宋

朔方频年无好雨，五种不入虚春秋。迩来后土中夜震，有似巨鳌复戴三山游。倾墙摧栋压老弱，冤声未定随洪流。地文划劙水觱沸，十户八九生鱼头。稍闻澶渊渡河日数万，河北不知虚几州。累累襁负襄叶间，问舍无所耕无牛。初来犹自得旷土，嗟尔後至将何怙。刺史守令真分忧，明诏哀痛如父母。庙堂已用伊吕徒，何时眼前见安堵。疏远之谋未易陈，市上三言或成虎。祸灾流行固无时，尧汤水旱人不知。桓侯之疾初无证，扁鹊入秦始治病。投胶盈掬俟河清，一箪岂能续民命。虽然犹愿及此春，略讲周公十二政。风生群口方出奇，老生常谈幸听之。
流民叹
作者：黄庭坚
朝代：宋

朔方频年无好雨，五种不入虚春秋。
迩来后土中夜震，有似巨鳌復戴三山游。
倾墙摧栋压老弱，冤声未定随洪流。
地文划劙水觱沸，十户八九生鱼头。
稍闻澶渊渡河日数万，河北不知虚几州。
纍纍襁负襄叶间，问舍无所耕无牛。
初来犹自得旷土，嗟尔后至将何怙。
刺史守令真分忧，明诏哀痛如父母。
庙堂已用伊吕徒，何时眼前见安堵。
疏远之谋未易陈，市上三言或成虎。
祸灾流行固无时，尧汤水旱人不知。
桓侯之疾初无证，扁鹊入秦始治病。
投胶盈掬俟河清，一箪岂能续民命。
虽然犹愿及此春，略讲周公十二政。
风生羣口方出奇，老生常谈幸听之。
流水
作者：黄庭坚
朝代：宋

一溪之水，可涉而航。人不我直，我犹力行。一溪之水，不杠而涉。濡首中流，汝嗟何及。汤汤流水，可以休兮。嗟行之人，则濯足兮。
流水
作者：黄庭坚
朝代：宋
体裁：四言诗

一溪之水，可涉而航。人不我直，我犹力行。（一章）一溪之水，不杠而涉。濡首中流，汝嗟何及。（二章）汤汤流水，可以休兮。嗟行之人，则濯足兮。（三章）
流水·其一
作者：黄庭坚
朝代：宋

一溪之水，可涉而航。
人不我直，我犹力行。
流水·其三
作者：黄庭坚
朝代：宋

汤汤流水，可以休兮。
嗟行之人，则濯足兮。
浔阳江口阻风三日
作者：黄庭坚
朝代：宋
体裁：古风

枯桑最知天风高，旅人更觉时序迫。去年解官出北门，犹缆江船依贾客。狙公七芧富贵天，喜四怒三俱可怜。湖口县前教战鼓，声到浔阳渡头船。
浣溪沙
作者：黄庭坚
朝代：宋

飞鹊台前晕翠蛾。千金新买帝青螺。最难如意为情多。几处泪痕留醉袖，一春愁思近横波。远山低尽不成歌。一叶扁舟卷画帘。老妻学饮伴清谈。人传诗句满江南。林下猿垂窥涤砚，岩前鹿卧看收帆。杜鹃声乱水如环。
浣溪沙·其二
作者：黄庭坚
朝代：宋
体裁：词

一叶扁舟卷画帘。老妻学饮伴清谈。人传诗句满江南。林下猿垂窥涤砚，岩前鹿卧看收帆。杜鹃声乱水如环。
浣溪沙·新妇滩头眉黛愁
作者：黄庭坚
朝代：宋
体裁：词

新妇滩头眉黛愁。女儿浦口眼波秋。惊鱼错认月沈钩。青箬笠前无限事，绿蓑衣底一时休。斜风吹雨转船头。
浣溪沙·飞鹊台前晕翠蛾
作者：黄庭坚
朝代：宋
体裁：词

飞鹊台前晕翠蛾。千金新买帝青螺。最难如意为情多。几处泪痕留醉袖，一春愁思近横波。远山低尽不成歌。
浪淘沙（荔枝）
作者：黄庭坚
朝代：宋
体裁：词

忆昔谪巴蛮。荔子亲攀。冰肌照映柘枝冠。日擘轻红三百颗，一味甘寒。重入鬼门关。也似人间。一双和叶插云鬟。赖得清湘燕玉面，同倚阑干。
浯溪图
作者：黄庭坚
朝代：宋

成子写浯溪，下笔便造极。空濛得真趣，肤寸已千尺。只今中宫寺，在昔漫郎宅。更作老夫船，樯竿插苍石。
浯溪图
作者：黄庭坚
朝代：宋

成子写浯溪，下笔便造极。空蒙得真趣，肤寸已千尺。只今中宫寺，在昔漫郎宅。更作老夫船，樯竿插苍石。
海棠
作者：黄庭坚
朝代：宋

海棠院裏寻春色，日炙蔫红满院香。
不觉风光都过了，东窗浑为读书忙。
海棠
作者：黄庭坚
朝代：宋

海棠院里寻春色，日炙荐红满院香。不觉风光都过了，东窗浑为读书忙。
海棠
作者：黄庭坚
朝代：宋

海棠院里寻春色，日炙蔫红满院香。不觉风光都过了，东窗浑为读书忙。
淮阴侯
作者：黄庭坚
朝代：宋
体裁：古风

韩生沈鸷非悍勇，笑出胯下良自重。滕公不斩世未知，萧相自追王始用。成安书生自圣贤，左仁右圣兵在咽。万人背水亦书意，独驱市井收万全。功成广武坐东向，人言将军真汉将。兔死狗烹姑置之，此事已足千年垂。君不见丞相商君用秦国，平生赵良头雪白。
深明阁
作者：黄庭坚
朝代：宋

象踏恒河彻底，日行阎浮破冥。若问深明宗旨，风花时度窗棂。
深明阁
作者：黄庭坚
朝代：宋

象踏恒河彻底，日行阎浮破冥。
若问深明宗旨，风花时度窗櫺。
清凉国师真赞
作者：黄庭坚
朝代：宋

宝月清凉，寂照法界。
以沙门相，藏世间解。
谷响入耳，性不可为。
青莲出水，深不可窥。
万象纷披，花开古锦。
启迫羣氓，与甘露饮。
哲人去矣，资何所参。
即事之理，塔锁终南。
清凉国师真赞
作者：黄庭坚
朝代：宋

宝月清凉，寂照法界。以沙门相，藏世间解。谷响入耳，性不可为。青莲出水，深不可窥。万象纷披，花开古锦。启迫群氓，与甘露饮。哲人去矣，资何所参。即事之理，塔锁终南。
清平乐
作者：黄庭坚
朝代：宋

春归何处？寂寞无行路。若有人知春去处，唤取归来同住。春无踪迹谁知？除非问取黄鹂。百啭无人能解，因风飞过蔷薇。休推小户。看即风光暮。萸粉菊英浮碗醑。报答风光有处。几回笑口能开。少年不肯重来。借问牛山戏马，今为谁姓池台。舞鬟娟好。白发黄花帽。醉任旁观嘲潦倒。扶老偏宜年小。舞回脸玉胸酥。缠头一斛明珠。日日梁州薄媚，年年金菊茱萸。
清平乐 其五 示知命
作者：黄庭坚
朝代：宋
体裁：词

乍晴秋好。黄菊敧乌帽。不见清谈人绝倒。更忆添丁小小。蜀娘漫点花酥。酒槽空滴真珠。兄弟四人别住，他年同插茱萸。
清平乐 其五 示知命
作者：黄庭坚
朝代：宋
体裁：词

乍晴秋好。黄菊欹乌帽。不见清谈人绝倒。更忆添丁小小。蜀娘谩点花酥。酒槽空滴真珠。兄弟四人别住，他年同插茱萸。
清平乐 其六 饮宴
作者：黄庭坚
朝代：宋
体裁：词

冰堂酒好。只恨银杯小。新作金荷工献巧。图要连台拗倒。采莲一曲清歌。急檀催卷金荷。醉里香飘睡鸭，更惊罗袜凌波。
清平乐·其三
作者：黄庭坚
朝代：宋
体裁：词

休推小户。看即风光暮。萸粉菊英浮碗醑。报答风光有处。几回笑口能开。少年不肯重来。借问牛山戏马，今为谁姓池台。
清平乐·其四
作者：黄庭坚
朝代：宋
体裁：词

舞鬟娟好。白发黄花帽。醉任傍观嘲潦倒。扶老偏宜年小。舞回脸玉胸酥。缠头一斛明珠。日日梁州薄媚，年年金菊茱萸。
清平乐·其四
作者：黄庭坚
朝代：宋
体裁：词

舞鬟娟好。白发黄花帽。醉任旁观嘲潦倒。扶老偏宜年小。舞回脸玉胸酥。缠头一斛明珠。日日梁州薄媚，年年金菊茱萸。
清平乐·冰堂酒好
作者：黄庭坚
朝代：宋
体裁：词

冰堂酒好。
只恨银杯小。
新作金荷工献巧。
图要连台拗倒。
采莲一曲清歌。
急檀催卷金河。
醉里香飘睡鸭，更惊罗袜凌波。
清平乐·春归何处
作者：黄庭坚
朝代：宋
体裁：词

春归何处。寂寞无行路。若有人知春去处。唤取归来同住。春无踪迹谁知。除非问取黄鹂。百啭无人能解，因风飞过蔷薇。
清平乐·春归何处
作者：黄庭坚
朝代：宋
体裁：词

春归何处？寂寞无行路。若有人知春去处，唤取归来同住。春无踪迹谁知？除非问取黄鹂。百啭无人能解，因风飞过蔷薇。
清平乐（示知命）
作者：黄庭坚
朝代：宋

乍晴秋好。黄菊欹乌帽。不见清谈人绝倒。更忆添丁小小。蜀娘漫点花酥。酒槽空滴真珠。兄弟四人别住，他年同插茱萸。
清平乐（私情）
作者：黄庭坚
朝代：宋
体裁：词

银烛生花如红豆。占好事、而今有。人醉曲屏深，借宝瑟、轻招手。一阵白苹风，故灭烛、教相就。花带雨、冰肌香透。恨啼乌、辘轳声晓。岸柳微凉吹残酒。断肠时、至今依旧。镜中消瘦。那人知后。怕夯你来僝僽。
清平乐（重九）
作者：黄庭坚
朝代：宋
体裁：词

黄花当户。已觉秋容暮。云梦南州逢笑语。心在歌边舞处。使君一笑眉开。新晴照酒尊来。且乐尊前见在，休思走马章台。
清平乐（饮宴）
作者：黄庭坚
朝代：宋

冰堂酒好。只恨银杯小。新作金荷工献巧。图要连台拗倒。采莲一曲清歌。争檀催卷金荷。醉里香飘睡鸭，更惊罗袜凌波。
清心院双清轩
作者：黄庭坚
朝代：宋

万劫千峰绕座隅，一泓澄澈见游鱼。
谁家栏槛烟云裏，坐我潇湘水墨图。
人物度桥疑海市，楼台拍水信蓬壶。
潺湲枕底催乡梦，双井溪头有旧庐。
清心院双清轩
作者：黄庭坚
朝代：宋

万劫千峰绕座隅，一泓澄澈见游鱼。谁家栏槛烟云里，坐我潇湘水墨图。人物度桥疑海市，楼台拍水信蓬壶。潺湲枕底催乡梦，双井溪头有旧庐。
清心院双清轩
作者：黄庭坚
朝代：宋

万劫千峰绕座隅，一泓澄澈见游鱼。谁家栏槛烟云里，坐我潇湘水墨图。人物度桥疑海市，楼台拍水信蓬壼。潺湲枕底催乡梦，双井溪头有旧庐。
清明
作者：黄庭坚
朝代：宋

佳节清明桃李笑，野田荒冢只生愁。雷惊天地龙蛇蛰，雨足郊原草木柔。人乞祭余骄妾妇，士甘焚死不公侯。贤愚千载知谁是，满眼蓬蒿共一丘。
清明
作者：黄庭坚
朝代：宋
体裁：诗

佳节清明桃李笑，野田荒冢只生愁。
雷惊天地龙蛇蛰，雨足郊原草木柔。
人乞祭馀骄妾妇，士甘焚死不公侯。
贤愚千载知谁是，满眼蓬蒿共一丘。
清明
作者：黄庭坚
朝代：宋

佳节清明桃李笑，野田荒垄只生愁。雷惊天地龙蛇蛰，雨足郊原草木柔。人乞祭馀骄妾妇，士甘焚死不公侯。贤愚千载知谁是，满眼蓬蒿共一丘。
清明
作者：黄庭坚
朝代：宋

佳节清明桃李笑，野田荒壠只生愁。
雷惊天地龙蛇蛰，雨足郊原草木柔。
人乞祭余骄妾妇，士甘焚死不公侯。
贤愚千载知谁是，满眼蓬蒿共一丘。
清江引
作者：黄庭坚
朝代：宋

江鸥摇荡荻花秋，八十渔翁百不忧。
清晓采莲来荡桨，夕阳收网更横舟。
羣儿学渔亦不恶，老妻白头从此乐。
全家醉着篷底眠，舟在寒沙夜潮落。
清江引
作者：黄庭坚
朝代：宋

江鸥摇荡荻花秋，八十渔翁百不忧。清晓采莲来荡桨，夕阳收网更横舟。群儿学渔亦不恶，老妻白头从此乐。全家醉著篷底眠，舟在寒沙夜潮落。
清醇酒颂
作者：黄庭坚
朝代：宋
体裁：古风

清如秋江寒月，风休波静而无云。醇如春江永日，游丝落花之困人。借之以涪翁清閒，鉴此杯面渌。本之以李叟孝友，成此瓮中春。
清醇酒颂
作者：黄庭坚
朝代：宋

清如秋江寒月，风休波静而无云。醇如春江永日，游丝落花之困人。借之以涪翁清闲，鉴此杯面渌。本之以李叟孝友，成此瓮中春。
渔家傲
作者：黄庭坚
朝代：宋

万水千山来此土。本提心印传梁武。对朕者谁浑不顾。成死语。江头暗折长芦渡。面壁九年看二祖。一花五叶亲分付。只履提归葱岭去。君知否。分明忘却来时路。三十年来无孔窍。几回得眼还迷照。一见桃花参学了。呈法要。无弦琴上单于调。摘叶寻枝虚半老。拈花特地重年少。今后水云人欲晓。非玄妙。灵云合破桃花笑。忆昔药山生一虎。华亭船上寻人渡。散却夹山拈坐具。呈见处。繁驴橛上合头语。千户垂丝君看取。离钩三寸无生路。蓦口一桡亲子父，犹回顾。瞎驴丧我儿孙去。百丈峰头开古镜。马驹踏杀重苏醒。接得古灵心眼净。光炯炯。归来藏在袈裟影。好个佛堂佛不圣。祖师沈醉犹看镜。却与斩新提祖令。方猛省。无声三昧天皇饼。踏破草鞋参到了。等闲拾得衣中宝。遇酒逢花须一笑。长年少。俗人不用瞋贫道。何处青旗夸酒好。醉乡路上多芳草。提著葫芦行未到。风落帽。葫芦却缠葫芦倒。
渔家傲
作者：黄庭坚
朝代：宋

静后，小葫芦入大葫芦。”又云：“大葫芦干枯，小葫芦行沽。一住金仙宅，一住黄公垆。有此通大道。无此令人老。不问恶与好，两葫芦俱倒。”或请以此意倚声律作词，使人歌之，为作渔家傲
踏破草鞋参到了。等闲拾得衣中宝。遇酒逢花须一笑。长年少。俗人不用瞋贫道。
何处青旗夸酒好。醉乡路上多芳草。提著葫芦行未到。风落帽。葫芦却缠葫芦倒。
渔家傲
作者：黄庭坚
朝代：宋

颇欲得之。试思索，始记四篇
万水千山来此土。本提心印传梁武。对朕者谁浑不顾。成死语。江头暗折长芦渡。
面壁九年看二祖。一花五叶亲分付。只履提归葱岭去。君知否。分明忘却来时路。
渔家傲·三十年来无孔窍
作者：黄庭坚
朝代：宋

三十年来无孔窍，几回得眼还迷照。一见桃花参学了。呈法要，无弦琴上单于调。摘叶寻枝虚半老，看花特地重年少。今后水云人欲晓。非玄妙，灵云合被桃花笑。
渔家傲·其一
作者：黄庭坚
朝代：宋
体裁：词

万水千山来此土。本提心印传梁武。对朕者谁浑不顾。成死语。江头暗折长芦渡。面壁九年看二祖。一花五叶亲分付。只履提归葱岭去。君知否。分明忘却来时路。
渔家傲·其二
作者：黄庭坚
朝代：宋
体裁：词

三十年来无孔窍。几回得眼还迷照。一见桃花参学了。呈法要。无弦琴上单于调。摘叶寻枝虚半老。拈花特地重年少。今后水云人欲晓。非玄妙。灵云合破桃花笑。
渔家傲·其五
作者：黄庭坚
朝代：宋
体裁：词

踏破草鞋参到了。等闲拾得衣中宝。遇酒逢花须一笑。长年少。俗人不用嗔贫道。何处青旗誇酒好。醉乡路上多芳草。提著葫芦行未到。风落帽。葫芦却缠葫芦倒。
渔家傲·其五
作者：黄庭坚
朝代：宋

踏破草鞋参到了。等闲拾得衣中宝。遇酒逢花须一笑。长年少。俗人不用瞋贫道。何处青旗夸酒好。醉乡路上多芳草。提著葫芦行未到。风落帽。葫芦却缠葫芦倒。
渔家傲·其四
作者：黄庭坚
朝代：宋
体裁：词

百丈峰头开古镜。马驹踏杀重苏醒。接得古灵心眼净。光炯炯。归来藏在袈裟影。好个佛堂佛不圣。祖师沉醉犹看镜。却与斩新提祖令。方猛省。无声三昧天皇饼。
渔家傲·忆昔药山生一虎
作者：黄庭坚
朝代：宋
体裁：词

忆昔药山生一虎。华亭船上寻人渡。散却夹山拈坐具。呈见处。繁驴橛上合头语。千户垂丝君看取。离钩三寸无生路。蓦口一桡亲子父，犹回顾。瞎驴丧我儿孙去。
渔家傲·百丈峰头开古镜
作者：黄庭坚
朝代：宋
体裁：词

百丈峰头开古镜。马驹踏杀重苏醒。接得古灵心眼净。光炯炯。归来藏在袈裟影。好个佛堂佛不圣。祖师沈醉犹看镜。却与斩新提祖令。方猛省。无声三昧天皇饼。
渔家傲·踏破草鞋参到了
作者：黄庭坚
朝代：宋

踏破草鞋参到了。
等闲拾得衣中宝。
遇酒逢花须一笑。
长年少。
俗人不用嗔贫道。
何处青旗夸酒好。
醉乡路上多芳草。
提着葫芦行未到。
风落帽。
葫芦却缠葫芦倒。
渔家傲·踏破草鞋参到了
作者：黄庭坚
朝代：宋
体裁：词

踏破草鞋参到了。等闲拾得衣中宝。遇酒逢花须一笑。长年少。俗人不用嗔贫道。何处青旗夸酒好。醉乡路上多芳草。提著葫芦行未到。风落帽。葫芦却缠葫芦倒。
渔家傲（题船子钓滩）
作者：黄庭坚
朝代：宋
体裁：词

荡漾生涯身已老。短蓑箬笠扁舟小。深入水云人不到。吟复笑。一轮明月长相照。谁谓阿师来问道。一桡直与传心要。船子踏翻才是了。波渺渺。长鲸万古无人钓。
渔父二首
作者：黄庭坚
朝代：宋

秋风淅淅苍葭老，波浪悠悠白鬓翁。范子几年思狡兔，吕公何处兆非熊。天寒两岸识渔火，日落几家收钓筒。不困田租与王役，一船妻子乐无穷。草草生涯事不多，短船身外岂知他。蒹葭浩荡双蓬鬓，风雨飘零一钓蓑。春鲔出潜留客鲙，秋蕖遮岸和儿歌。莫言野父无分别，解笑沈江捐汨罗。
渔父二首
作者：黄庭坚
朝代：宋

草草生涯事不多，短船身外岂知他。
蒹葭浩荡双蓬鬓，风雨飘零一钓蓑。
春鲔出潜留客鱠，秋蕖遮岸和儿歌。
莫言野父无分别，解笑沈江捐汨罗。
渔父二首·其一
作者：黄庭坚
朝代：宋
体裁：七言律诗

秋风淅淅苍葭老，波浪悠悠白鬓翁。范子几年思狡兔，吕公何处兆非熊。天寒两岸识渔火，日落几家收钓筒。不困田租与王役，一船妻子乐无穷。
渔父二首·其二
作者：黄庭坚
朝代：宋
体裁：七言律诗

草草生涯事不多，短船身外岂知他。蒹葭浩荡双蓬鬓，风雨飘零一钓蓑。春鲔出潜留客鲙，秋蕖遮岸和儿歌。莫言野父无分别，解笑沈江捐汨罗。
渡江
作者：黄庭坚
朝代：宋
体裁：古风

行渡江兮吾无舟，荡荡东注兮褰裳不可以游。渔横舟兮不即渡，夐万里以在前兮无家反顾。云翳翳兮雨凄凄，不济此兮谁与归。行渡江兮我无楫，释吾马兮不可以涉。嗟行路之难兮，援琴以身忘。手不得于吾心兮，声久抑而不张。天涔涔兮又暮雨，不济此兮吾归何处。
渡江
作者：黄庭坚
朝代：宋

行渡江兮吾无舟，荡荡东注兮褰裳不可以游。渔横舟兮不即渡，敻万里以在前兮无家反顾。云翳翳兮雨凄凄，不济此兮谁与归。行渡江兮我无楫，释吾马兮不可以涉。嗟行路之难兮，援琴以身忘。手不得於吾心兮，声久抑而不张。天涔涔兮又暮雨，不济此兮吾归何处。
渡河
作者：黄庭坚
朝代：宋
体裁：古风

客行岁晚非远游，河水无情日夜流。去年排堤注东郡，诏使夺河还此州。忆昔冬行河梁上，飞雪千里曾冰壮。人言河源冻彻天，冰底犹闻沸惊浪。
游张公洞
作者：黄庭坚
朝代：宋

古洞深沉白昼间，烟霞出没绝尘寰。落红满地花初歇，啼鸟一声春自閒。丹灶苔荒仙去远，松坛月冷鹤飞还。我来几欲重登眺，削壁题诗兴不悭。
游张公洞
作者：黄庭坚
朝代：宋

古洞深沉白昼间，烟霞出没绝尘寰。
落红满地花初歇，啼鸟一声春自閒。
丹竈苔荒仙去远，松坛月冷鹤飞还。
我来几欲重登眺，削壁题诗兴不悭。
游张公洞
作者：黄庭坚
朝代：宋

古洞深沉白昼间，烟霞出没绝尘寰。
落红满地花初歇，啼鸟一声春自闲。
丹灶苔荒仙去远，松坛月冷鹤飞还。
我来几欲重登眺，削壁题诗兴不悭。
游愚溪
作者：黄庭坚
朝代：宋

意行到愚溪，竹舆鸣担肩。冉溪昔居人，埋没不知年。偶托文字工，遂以愚溪传。柳侯不可见，古木荫溅溅。罗氏家潇东，潇西读书园。笋茁不避道，檀栾摇春烟。下入朝阳岩，次山有铭镌。藓石破篆文，不辨瞿李袁。嵌宝响笙磬，洞中出寒泉。同游三五客，拂石弄潺湲。俄顷生白云，似欲驾我仙。吾将从此逝，挽牵遂回船。
游愚溪
作者：黄庭坚
朝代：宋

意行到愚溪，竹舆鸣担肩。冉溪昔居人，埋没不知年。偶托文字工，遂以愚溪传。柳侯不可见，古木荫溅溅。罗氏家潇东，潇西读书园。笋茁不避道，檀栾摇春烟。下入朝阳岩，次山有铭镌。藓石破篆文，不辨瞿李袁。嵌窦响笙磬，洞中出寒泉。同游三五客，拂石弄潺湲。俄顷生白云，似欲驾我仙。吾将从此逝，挽牵遂回船。
游愚溪
作者：黄庭坚
朝代：宋

意行到愚溪，竹舆鸣担肩。
冉溪昔居人，埋没不知年。
偶託文字工，遂以愚溪传。
柳侯不可见，古木荫溅溅。
罗氏家潇东，潇西读书园。
笋茁不避道，檀栾摇春烟。
下入朝阳岩，次山有铭镌。
藓石破篆文，不辨瞿李袁。
嵌窦响笙磬，洞中出寒泉。
同游三五客，拂石弄潺湲。
俄顷生白云，似欲驾我仙。
吾将从此逝，挽牵遂回船。
溪上吟
作者：黄庭坚
朝代：宋

短生无长期，聊暇日婆娑。出门望高丘，拱木漫春萝。试为省鬼录，不饮死者多。安能如南山，千岁保不磨。在世崇名节，飘如赴烛蛾。及汝知悔时，万事蓬一窠。青掅陵陂麦，妍暖亦已花。长烟淡平川，轻风不为波。无人按律吕，好鸟自和歌。杖藜山中归，牛羊在坡陀。本自无廊庙，正尔乐涧阿。念昔扬子云，刻意师孟轲。狂夫移九鼎，深巷考四科。亦有好事人，时能载酒过。无疑举尔酒，定知我为何。
溪上吟
作者：黄庭坚
朝代：宋
体裁：古风

短生无长期，聊暇日婆娑。出门望高丘，拱木漫春萝。试为省鬼录，不饮死者多。安能如南山，千岁保不磨。在世崇名节，飘如赴烛蛾。及汝知悔时，万事蓬一窠。青青陵陂麦，妍暖亦已花。长烟淡平川，轻风不为波。无人按律吕，好鸟自和歌。杖藜山中归，牛羊在坡陀。本自无廊庙，正尔乐涧阿。念昔扬子云，刻意师孟轲。狂夫移九鼎，深巷考四科。亦有好事人，时能载酒过。无疑举尔酒，定知我为何。
满庭芳
作者：黄庭坚
朝代：宋

修水浓青，新条淡绿，翠光交映虚亭。锦鸳霜鹭，荷径拾幽苹。香渡栏干屈曲，红妆映、薄绮疏棂。风清夜，横塘月满，水净见移星。
堪听。微雨过，CE3F姗藻荇，琐碎浮萍。便移转，胡床湘簟方屏。练霭鳞云旋满，声不断、檐响风铃。重开宴，瑶池雪沁，山露佛头青。
满庭芳
作者：黄庭坚
朝代：宋

北苑龙团，江南鹰爪，万里名动京关。碾深罗细，琼蕊暖生烟，一种风流气味，如甘露、不染尘凡。纤纤捧，冰瓷莹玉，金缕鹧鸪斑。相如，方病酒，银瓶蟹眼，波怒涛翻。为扶起，尊前醉玉颓山。饮罢风生两腋，醒魂到、明月轮边。归来晚，文君未寝，相对小窗前。明眼空青，忘忧萱草，翠玉闲淡梳妆。小来歌舞，长是倚风光。我已逍遥物外，人冤道、别有思量。难忘处，良辰美景，襟袖有馀香。鸳鸯。头白早，多情易感，红蓼池塘。又须得，尊前席上成双。些子风流罪过，都说与、明月空床。难拘管，朝云暮雨，分付楚襄王。修水浓青，新条淡绿，翠光交映虚亭。锦鸳霜鹭，荷径拾幽蘋。香渡栏干屈曲，红妆映、薄绮疏棂。风清夜，横塘月满，水净见移星。堪听。微雨过，媻姗藻荇，琐碎浮萍。便移转，胡床湘簟方屏。练霭鳞云旋满，声不断、檐响风铃。重开宴，瑶池雪沁，山露佛头青。
满庭芳 其二 茶
作者：黄庭坚
朝代：宋
体裁：词

北苑春风，方圭圆璧，万里名动京关。碎身粉骨，功合上凌烟。尊俎风流战胜，降春睡、开拓愁边。纤纤捧，研膏溅乳，金缕鹧鸪斑。相如，虽病渴，一觞一咏，宾有群贤。为扶起灯前，醉玉颓山。搜搅胸中万卷，还倾动、三峡词源。归来晚，文君未寝，相对小窗前。
满庭芳·修水浓青
作者：黄庭坚
朝代：宋
体裁：词

修水浓青，新条淡绿，翠光交映虚亭。锦鸳霜鹭，荷径拾幽苹。香渡栏干屈曲，红妆映、薄绮疏櫺。风清夜，横塘月满，水净见移星。堪听。微雨过，媻姗藻荇，琐碎浮萍。便移转，胡床湘簟方屏。练霭鳞云旋满，声不断、檐响风铃。重开宴，瑶池雪沁，山露佛头青。
满庭芳·其三
作者：黄庭坚
朝代：宋

修水浓青，新条淡绿，翠光交映虚亭。锦鸳霜鹭，荷径拾幽蘋。香渡栏干屈曲，红妆映、薄绮疏棂。风清夜，横塘月满，水净见移星。堪听。微雨过，媻姗藻荇，琐碎浮萍。便移转，胡床湘簟方屏。练霭鳞云旋满，声不断、檐响风铃。重开宴，瑶池雪沁，山露佛头青。
满庭芳·其二
作者：黄庭坚
朝代：宋

明眼空青，忘忧萱草，翠玉闲淡梳妆。小来歌舞，长是倚风光。我已逍遥物外，人冤道、别有思量。难忘处，良辰美景，襟袖有馀香。鸳鸯。头白早，多情易感，红蓼池塘。又须得，尊前席上成双。些子风流罪过，都说与、明月空床。难拘管，朝云暮雨，分付楚襄王。
满庭芳·北苑春风
作者：黄庭坚
朝代：宋
体裁：词

北苑春风，方圭圆璧，万里名动京关。碎身粉骨，功合上凌烟。尊俎风流战胜，降春睡、开拓愁边。纤纤捧，研膏溅乳，金缕鹧鸪斑。相如，虽病渴，一觞一咏，宾有群贤。为扶起灯前，醉玉颓山。搜搅心中万卷，还倾动、三峡词源。归来晚，文君未寝，相对小窗前。
满庭芳·北苑龙团
作者：黄庭坚
朝代：宋

北苑龙团，江南鹰爪，万里名动京关。碾深罗细，琼蕊暖生烟。一种风流气味，如甘露、不染尘凡。纤纤捧，冰瓷莹玉，金缕鹧鸪斑。相如，方病酒，银瓶蟹眼，波怒涛翻。为扶起，樽前醉玉颓山。饮罢风生两腋，醒魂到、明月轮边。归来晚，文君未寝，相对小窗前。
满庭芳·北苑龙团
作者：黄庭坚
朝代：宋
体裁：词

北苑龙团，江南鹰爪，万里名动京关。碾深罗细，琼蕊暖生烟，一种风流气味，如甘露、不染尘凡。纤纤捧，冰瓷莹玉，金缕鹧鸪斑。相如，方病酒，银瓶蟹眼，波怒涛翻。为扶起，尊前醉玉颓山。饮罢风生两腋，醒魂到、明月轮边。归来晚，文君未寝，相对小窗前。
满庭芳·明眼空青
作者：黄庭坚
朝代：宋

明眼空青，忘忧萱草，翠玉闲淡梳妆。小来歌舞，长是倚风光。我已逍遥物外，人冤道、别有思量。难忘处，良辰美景，襟袖有余香。鸳鸯。头白早，多情易感，红蓼池塘。又须得，樽前席上成双。些子风流罪过，都说与、明月空床。难拘管，朝云暮雨，分付楚襄王。
满庭芳·明眼空青
作者：黄庭坚
朝代：宋
体裁：词

明眼空青，忘忧萱草，翠玉闲淡疏妆。
小来歌舞，长是倚风光。
我已逍遥物外，人冤道、别有思量。
难忘处，良辰美景，襟袖有馀香。
鸳鸯。
头白早，多情易感，红蓼池塘。
又须得，尊前席上成双。
些子风流罪过，都说与、明月空床。
难拘管，朝云暮雨，分付楚襄王。
满庭芳·雪中戏呈友人
作者：黄庭坚
朝代：宋
体裁：词

风力驱寒，云容呈瑞，晓来到处花飞。遍装琼树，春意到南枝。便是渔蓑旧画，纶竿重、横玉低垂。今宵里，香闺邃馆，幽赏事偏宜。风流，金马客，歌鬟醉拥，乌帽斜攲。问人间何处，鹏运天池。且共周郎按曲，音微误、首已先回。同心事，丹山路稳，长伴彩鸾归。
满庭芳·风力驱寒
作者：黄庭坚
朝代：宋
体裁：词

风力驱寒，云容呈瑞，晓来到处花飞。遍装琼树，春意到南枝。便是渔蓑旧画，纶竿重、横玉低垂。今宵里，香闺邃馆，幽赏事偏宜。风流，金马客，歌鬟醉拥，乌帽斜敧。问人间何处，鹏运天池。且共周郎按曲，音微误、首已先回。同心事，丹山路稳，长伴彩鸾归。
满庭芳（妓女）
作者：黄庭坚
朝代：宋
体裁：词

初绾云鬟，才胜罗绮，便嫌柳陌花街。占春才子，容易托行媒。其奈风情债负，烟花部、不免差排。刘郎恨，桃花片片，随水染尘埃。风流，贤太守，能笼翠羽，宜醉金钗。且留取垂杨，掩映厅阶。直待朱轓去后，从伊便、窄袜弓鞋。知恩否，朝云暮雨，还向梦中来。
满庭芳（雪中戏呈友人）
作者：黄庭坚
朝代：宋

风力驱寒，云容呈瑞，晓来到处花飞。遍装琼树，春意到南枝。便是渔蓑旧画，纶竿重、横玉低垂。今宵里，香闺邃馆，幽赏事偏宜。风流，金马客，歌鬟醉拥，乌帽斜欹。问人间何处，鹏运天池。且共周郎按曲，音微误、首已先回。同心事，丹山路稳，长伴彩鸾归。
演雅
作者：黄庭坚
朝代：宋

桑蚕作茧自缠裹，蛛蝥结网工遮逻。
燕无居舍经始忙，蝶为风光勾引破。
老鶬衔石宿水饮，穉蜂趋衙供蜜课。
鹊传吉语安得闲，鸡催晨兴不敢卧。
气陵千里蝇附骥，枉过一生蚁旋磨。
虱闻汤沸尚血食，雀喜宫成自相贺。
晴天振羽乐蜉蝣，空穴祝儿成蜾蠃。
蛣蜣转丸贱苏合，飞蛾赴烛甘死祸。
井边蠹李螬苦肥，枝头饮露蝉常饿。
天蝼伏隙录人语，射工含沙须影过。
训狐啄屋真行怪，蠨蛸报喜太多可。
鸬鹚密伺鱼虾便，白鹭不禁尘土涴。
络纬何尝省机织，布谷未应勤种播。
五技鼯鼠笑鸠拙，百足马蚿怜跛鳖。
老蚌胎中珠是贼，醯鸡瓮里天几大。
螳螂当辙恃长臂，熠燿宵行矜照火。
提壶犹能劝沽酒，黄口只知贪饭颗。
伯劳饶舌世不问，鹦鹉才言便关鏁。
春蛙夏蜩更嘈杂，土蚓壁蟫何碎琐。
江南野水碧于天，中有白欧闲似我。
演雅
作者：黄庭坚
朝代：宋

桑蚕作茧自缠裹，蛛蝥结网工遮逻。燕无居舍经始忙，蝶为风光勾引破。老鸧衔石宿水饮，稚蜂趋衙供蜜课。鹊传吉语安得閒，鸡催晨兴不敢卧。气陵千里蝇附骥，枉过一生蚁旋磨。虱闻汤沸尚血食，雀喜宫成自相贺。晴天振羽乐蜉蝣，空穴祝儿成蜾蠃。蛣蜣转丸贱苏合，飞蛾赴烛甘死祸。井边蠹李螬苦肥，枝头饮露蝉常饿。天蝼伏隙录人语，射工含沙须影过。训狐啄屋真行怪，蟏蛸报喜太多可。鸬鹚密伺鱼虾便，白鹭不禁尘土涴。络纬何尝省机织，布谷未应勤种播。五技鼯鼠笑鸠拙，百足马蚿怜鳖跛。老蚌胎中珠是贼，醯鸡瓮里天几大。螳螂当辙恃长臂，熠耀宵行矜照火。提壶犹能劝沽酒，黄口只知贪饭颗。伯劳饶舌世不问，鹦鹉才言便关锁。春蛙夏蜩更嘈杂，土蚓壁蟫何碎琐。江南野水碧于天，中有白鸥閒似我。
演雅
作者：黄庭坚
朝代：宋

桑蚕作茧自缠裹，蛛蝥结网工遮逻。
燕无居舍经始忙，蝶为风光勾引破。
老鸧衔石宿水饮，穉蜂趋衙供蜜课。
鹊传吉语安得閒，鸡催晨兴不敢卧。
气陵千里蝇附骥，枉过一生蚁旋磨。
蝨闻汤沸尚血食，雀喜宫成自相贺。
晴天振羽乐蜉蝣，空穴祝儿成蜾蠃。
蛣蜣转丸贱苏合，飞蛾赴烛甘死祸。
井边蠹李螬苦肥，枝头饮露蝉常饿。
天蝼伏隙录人语，射工含沙须影过。
训狐啄屋真行怪，蟏蛸报喜太多可。
鸬鷀密伺鱼虾便，白鹭不禁尘土涴。
络纬何尝省机织，布谷未应勤种播。
五技鼯鼠笑鸠拙，百足马蚿怜鼈跛。
老蚌胎中珠是贼，酰鸡瓮裏天几大。
螳螂当辙恃长臂，熠耀宵行矜照火。
提壶犹能劝沽酒，黄口只知贪饭颗。
伯劳饶舌世不问，鹦鹉纔言便关鏁。
春蛙夏蜩更嘈杂，土蚓壁蟫何碎琐。
江南野水碧于天，中有白鸥閒似我。
漫书呈仲谋
作者：黄庭坚
朝代：宋

漫来从宦着青衫，秣马何尝解辔衔。
眼见人情如格五，心知外物等朝三。
经时道上衝风雨，几日樽前得笑谈。
頼有同僚慰羁旅，不然吾已过江南。
漫书呈仲谋
作者：黄庭坚
朝代：宋

漫来从宦著青衫，秣马何尝解辔衔。眼见人情如格五，心知外物等朝三。经时道上冲风雨，几日樽前得笑谈。赖有同僚慰羁旅，不然吾已过江南。
漫书呈几复三首
作者：黄庭坚
朝代：宋

古人踽踽已先登，后学萧萧不再兴。顾我尪羸君勉强，百年漂忽甚风灯。空名不系身轻重，此道当如命废兴。彷佛古人前日事，解衣扪虱对青灯。秋虫振羽惊寒梦，河汉西斜夜独兴。欲罢不能呼子起，新凉宜近读书灯。
漫书呈几复三首
作者：黄庭坚
朝代：宋

古人踽踽已先登，後学萧萧不再兴。
顾我尪羸君勉强，百年漂忽甚风灯。
漫书呈几复三首·其二
作者：黄庭坚
朝代：宋

空名不系身轻重，此道当如命废兴。彷佛古人前日事，解衣扪虱对青灯。
漫书呈几復三首·其一
作者：黄庭坚
朝代：宋
体裁：七言绝句

古人踽踽已先登，后学萧萧不再兴。顾我尪羸君勉强，百年漂忽甚风灯。
漫书呈几復三首·其三
作者：黄庭坚
朝代：宋
体裁：七言绝句

秋虫振羽惊寒梦，河汉西斜夜独兴。欲罢不能呼子起，新凉宜近读书灯。
漫书呈几復三首·其二
作者：黄庭坚
朝代：宋

空名不繫身轻重，此道当如命废兴。
彷佛古人前日事，解衣扪蝨对青灯。
漫兴
作者：黄庭坚
朝代：宋

肉食倾人如出凡，藜羹赋我是朝三。
晓来不倦听衙鼓，云裏捲帘山正南。
漫兴
作者：黄庭坚
朝代：宋

肉食倾人如出凡，藜羹赋我是朝三。
晓来不倦听衙鼓，云里卷帘山正南。
漫兴
作者：黄庭坚
朝代：宋

肉食倾人如出凡，藜羹赋我是朝三。晓来不倦听衙鼓，云里捲帘山正南。
漫尉
作者：黄庭坚
朝代：宋

豫章黄鲁直，既拙又狂痴。
往在江湖南，渔樵乃其师。
腰斧入白云，挥车棹清溪。
虎豹不乱行，鸥鸟相与嬉。
遇人不崖异，顺物无瑕疵。
不知爱故厌，不悔为人欺。
晨朝常漫出，莫夜亦漫归。
漫尉叶公城，漫抚病余黎。
不纂非己事，不趋非吾时。
人駡狂痴拙，鲁直更喜之。
或请陈漫尉，寿尉蒲萄巵。
酒行激懦气，攘袂起哨规。
君子守一官，乌肯苟简为。
奈何如秋葭，信狂风离披。
漫行恐污德，漫止将败机。
漫默买猜谤，漫言来诟讥。
漫尉谢答客，愿客深长思。
漫行无轨躅，漫止无馽鞿。
漫默怨者寡，漫言知者希。
吾生漫叟后，不券与之齐。
于戏独如子，因使目为眉。
强颜不计返，干坤一酰鸡。
昆崙视糟垤，既化不自知。
悔吝虽万涂，直道甚坦夷。
覆辙索孤竹，奔车求仲尼。
以旌招虞人，贱者不肯尸。
玉润安可涸，日光安可缁。
斯言出繫表，当以罔象窥。
赋分有自然，那用时世移。
吾漫诚难改，尽醉不敢辞。
漫尉
作者：黄庭坚
朝代：宋

豫章黄鲁直，既拙又狂痴。往在江湖南，渔樵乃其师。腰斧入白云，挥车棹清溪。虎豹不乱行，鸥鸟相与嬉。遇人不崖异，顺物无瑕疵。不知爱故厌，不悔为人欺。晨朝常漫出，莫夜亦漫归。漫尉叶公城，漫抚病余黎。不纂非己事，不趋非吾时。人骂狂痴拙，鲁直更喜之。或请陈漫尉，寿尉蒲萄卮。酒行激懦气，攘袂起哨规。君子守一官，乌肯苟简为。奈何如秋葭，信狂风离披。漫行恐污德，漫止将败机。漫默买猜谤，漫言来诟讥。漫尉谢答客，愿客深长思。漫行无轨躅，漫止无馽鞿。漫默怨者寡，漫言知者希。吾生漫叟後，不券与之齐。於戏独如子，因使目为眉。强颜不计返，乾坤一醯鸡。昆仑视糟垤，既化不自知。悔吝虽万涂，直道甚坦夷。覆辙索孤竹，奔车求仲尼。以旌招虞人，贱者不肯尸。玉润安可涸，日光安可缁。斯言出系表，当以罔象窥。赋分有自然，那用时世移。吾漫诚难改，尽醉不敢辞。
漫尉
作者：黄庭坚
朝代：宋

豫章黄鲁直，既拙又狂痴。往在江湖南，渔樵乃其师。腰斧入白云，挥车棹清溪。虎豹不乱行，鸥鸟相与嬉。遇人不崖异，顺物无瑕疵。不知爱故厌，不悔为人欺。晨朝常漫出，莫夜亦漫归。漫尉叶公城，漫抚病馀黎。不纂非己事，不趋非吾时。人骂狂痴拙，鲁直更喜之。或请陈漫尉，寿尉蒲萄卮。酒行激懦气，攘袂起哨规。君子守一官，乌肯苟简为。奈何如秋葭，信狂风离披。漫行恐污德，漫止将败机。漫默买猜谤，漫言来诟讥。漫尉谢答客，愿客深长思。漫行无轨躅，漫止无絷鞿。漫默怨者寡，漫言知者希。吾生漫叟后，不券与之齐。于戏独如子，因使目为眉。强颜不计返，乾坤一醯鸡。昆崙视糟垤，既化不自知。悔吝虽万涂，直道甚坦夷。覆辙索孤竹，奔车求仲尼。以旌招虞人，贱者不肯尸。玉润安可涸，日光安可缁。斯言出系表，当以罔象窥。赋分有自然，那用时世移。吾漫诚难改，尽醉不敢辞。
澄心亭颂
作者：黄庭坚
朝代：宋

菩萨清凉月，游于毕究空。众生心水净，菩提影现中。忍观伏尘劳，波澄泥著底。八风动地来，尘劳还复起。觉海性澄圆，浪时无不浑。即浑即澄彻，个是涅槃门。
澄心亭颂
作者：黄庭坚
朝代：宋

菩萨清凉月，游于毕究空。
众生心水浄，菩提影现中。
忍观伏尘劳，波澄泥着底。
八风动地来，尘劳还復起。
觉海性澄圆，浪时无不浑。
即浑即澄彻，箇是涅槃门。
澄心亭颂
作者：黄庭坚
朝代：宋

菩萨清凉月，游於毕究空。
众生心水净，菩提影现中。
忍观伏尘劳，波澄泥著底。
八风动地来，尘劳还复起。
觉海性澄圆，浪时无不浑。
即浑即澄彻，个是涅盘门。
灵龟泉上
作者：黄庭坚
朝代：宋

大灵寿日月，化石皖公陂。
偶无斧斤寻，不作宰上碑。
倾首若有谓，指泉来自西。
泉甘崖木老，坐啸欲忘归。
风流裴通直，商略从我嬉。
莳梅盈百科，洗石出岖奇。
更约聘石工，鑱我灵龟诗。
舅弟妙学古，亦复古须眉。
卿家北海公，笔法可等夷。
为我书斯文，要与斗牛垂。
灵龟泉上
作者：黄庭坚
朝代：宋

大灵寿日月，化石皖公陂。偶无斧斤寻，不作宰上碑。倾首若有谓，指泉来自西。泉甘崖木老，坐啸欲忘归。风流裴通直，商略从我嬉。莳梅盈百科，洗石出崛奇。更约聘石工，镵我灵龟诗。舅弟妙学古，亦复古须眉。卿家北海公，笔法可等夷。为我书斯文，要与斗牛垂。
灵龟泉上
作者：黄庭坚
朝代：宋

大灵寿日月，化石皖公陂。
偶无斧斤寻，不作宰上碑。
倾首若有谓，指泉来自西。
泉甘崖木老，坐啸欲忘归。
风流裴通直，商略从我嬉。
莳梅盈百科，洗石出崛奇。
更约聘石工，镵我灵龟诗。
舅弟妙学古，亦復古鬚眉。
卿家北海公，笔法可等夷。
为我书斯文，要与斗牛垂。
点绛唇
作者：黄庭坚
朝代：宋

几日无书，举头欲问西来燕。世情梦幻。复作如斯观。自叹人生，分合常相半。戎虽远。念中相见。不托鱼和雁。罗带双垂，妙香长恁携纤手。半妆红豆。各自相思瘦。闻道伊家，终日眉儿皱。不能勾。泪珠轻溜。裛损揉蓝袖。
点绛唇·几日无书
作者：黄庭坚
朝代：宋
体裁：词

几日无书，举头欲问西来燕。世情梦幻。复作如斯观。自叹人生，分合常相半。戎虽远。念中相见。不托鱼和雁。
点绛唇·罗带双垂
作者：黄庭坚
朝代：宋
体裁：词

罗带双垂，妙香长恁携纤手。半妆红豆。各自相思瘦。闻道伊家，终日眉儿皱。不能勾。泪珠轻溜。裛损揉蓝袖。
点绛唇（重九日寄怀嗣直弟，时再涪陵。用东坡余九日点绛唇旧韵）
作者：黄庭坚
朝代：宋
体裁：词

浊酒黄花，画檐十日无秋燕。梦中相见。起作南柯观。镜里朱颜，又减年时半。江山远。登高人健。应问西来雁。
牧童
作者：黄庭坚
朝代：宋

骑牛远远过前村，吹笛风斜隔垄闻。多少长安名利客，机关用尽不如君。
牧童
作者：黄庭坚
朝代：宋

骑牛远远过前村，吹笛风斜隔壠闻。
多少长安名利客，机关用尽不如君。
牧童诗
作者：黄庭坚
朝代：宋

骑牛远远过前村，短笛横吹隔陇闻。多少长安名利客，机关用尽不如君。
玉京轩
作者：黄庭坚
朝代：宋

苍山其下白玉京，五城十二楼，郁仪结邻常杲杲。紫云黄雾鏁玄关，雷驱不祥电挥扫。上有千年来归之白鹤，下有万世不凋之瑶草。野僧云卧对开轩，一鉢安巢若飞鸟。北风卷沙过夜窗，枕底鲸波撼蓬岛。个中即是地行仙，但使心闲自难老。
玉京轩
作者：黄庭坚
朝代：宋

苍山其下白玉京，五城十二楼，郁仪结邻常杲杲。紫云黄雾锁玄关，雷驱不祥电挥扫。上有千年来归之白鹤，下有万世不凋之瑶草。野僧云卧对开轩，一钵安巢若飞鸟。北风卷沙过夜窗，枕底鲸波撼蓬岛。个中即是地行仙，但使心閒自难老。
玉京轩
作者：黄庭坚
朝代：宋

苍山其下白玉京，五城十二楼，鬰仪结邻常杲杲。
紫云黄雾鏁玄关，雷驱不祥电挥扫。
上有千年来归之白鹤，下有万世不凋之瑶草。
野僧云卧对开轩，一钵安巢若飞鸟。
北风卷沙过夜窗，枕底鲸波撼蓬岛。
箇中即是地行仙，但使心閒自难老。
玉女摇仙佩
作者：黄庭坚
朝代：宋
体裁：词

宫梅弄粉，御柳摇金，又喜皇州春早。
盛世生贤，真仙应运，当日来从三岛。
车马喧清晓。
看千锺赐饮，中人传诏。
最好是、芝兰并砌，鸣珮腰金，彩衣相照。
炉烟袅。
高堂半卷珠帘，神仙缥缈。
须信槐庭荫美，凤沼波澄，屈指十年三到。
九叙重歌，元圭再锡，已把成功来告。
四海瞻仪表。
庆君臣会集，诗符天保。
况自有、仙风道骨，玉函金篆，阴功须报。
方知道。
八千岁月椿难老。
玉女摇仙佩·宫梅弄粉
作者：黄庭坚
朝代：宋

宫梅弄粉，御柳摇金，又喜皇州春早。
盛世生贤，真仙应运，当日来从三岛。
车马喧清晓。
看千锺赐饮，中人传诏。
最好是、芝兰并砌，鸣佩腰金，彩衣相照。
炉烟袅。
高堂半卷珠帘，神仙缥缈。
须信槐庭荫美，凤沼波澄，屈指十年三到。
九叙重歌，元圭再锡，已把成功来告。
四海瞻仪表。
庆君臣会集，诗符天保。
况自有、仙风道骨，玉函金篆，阴功须报。
方知道。
八千岁月椿难老。
玉楼春
作者：黄庭坚
朝代：宋
体裁：词

庾郎三九常安乐。使有万钱无处著。徐熙小鸭水边花，明月清风都占却。朱颜老尽心如昨。万事休休休莫莫。樽前见在不饶人，欧舞梅歌君更酌。
玉楼春
作者：黄庭坚
朝代：宋
体裁：词

新年何许春光漏。小院闭门风日透。酥花入坐颇欺梅，雪絮因风全是柳。使君落笔春词就。应唤歌檀催舞袖。得开眉处且开眉，人世可能金石寿。
玉楼春
作者：黄庭坚
朝代：宋
体裁：词

新年何许春光漏。小院闭门风日透。酥花入座颇欺梅，雪絮因风全是柳。使君落笔春词就。应唤歌檀催舞袖。得开眉处且开眉，人世可能金石寿。
玉楼春
作者：黄庭坚
朝代：宋

风开水面鱼纹皱。暖入草心犀点透。乍看晴日弄柔条，忆得章台人姓柳。心情老大痴成就。不复淋漓沾翠袖。早梅献笑尚窥邻，小蜜窃香如遗寿。东君未试雷霆手。洒雪开春春锁透。帝台应点万年枝，穷巷偏欺三径柳。峰排群玉森相就。中有摩围为领袖。凝香窗下与谁看，一曲琵琶千万寿。黄金捍拨春风手，帘幕重重音韵透。梅花破萼便回春，似有黄鹂鸣翠柳。晓妆未惬梅添就，玉笋捧杯离钿袖。会拼千日笑尊前，他日相思空损寿。黔中士女游晴昼。花信轻寒罗袖透。争寻穿石道宜男，更买江鱼双贯柳。竹枝歌好移船就。依倚风光垂翠袖。满倾芦酒指摩围，相守与郎如许寿。可怜翡翠随鸡走。学绾双鬟年纪小。见来行待恶怜伊，心性娇痴空解笑。红蕖照映霜林表。杨柳舞风腰袅袅。衾馀枕剩尽相容，只是老人难再少。
玉楼春 其一 窜易前词
作者：黄庭坚
朝代：宋
体裁：词

翰林本是神仙谪。落帽风流倾坐席。座中还有赏音人，能岸乌纱倾大白。江山依旧云横碧。昨日主人今日客。谁分宾主强惺惺，问取矶头新妇石。
玉楼春 其一 窜易前词
作者：黄庭坚
朝代：宋
体裁：词

翰林本是神仙谪。落帽风流倾座席。坐中还有赏音人，能岸乌纱倾大白。江山依旧云横碧。昨日主人今日客。谁分宾主强惺惺，问取矶头新妇石。
玉楼春 其二 次前韵再呈功甫
作者：黄庭坚
朝代：宋
体裁：词

青壶乃似壶中谪。万象光辉森宴席。红尘闹处便休休，不是个中无皂白。歌烦舞倦朱成碧。春草池塘凌谢客。共君商略老生涯，归种玉田秧白石。
玉楼春 其四 用前韵赠郭功甫
作者：黄庭坚
朝代：宋
体裁：词

少年得意从军乐。晚岁天教闲处著。功名富贵久寒灰，翰墨文章新讳却。是非不用分今昨。云月孤高公也莫。喜欢为地醉为乡，饮客不来但自酌。
玉楼春·其一
作者：黄庭坚
朝代：宋
体裁：词

风开水面鱼纹皱。暖入草心犀点透。乍看晴日弄柔条，忆得章台人姓柳。心情老大痴成就。不复淋浪沾翠袖。早梅献笑尚窥邻，小蜜窃香如遗寿。
玉楼春·其一
作者：黄庭坚
朝代：宋
体裁：词

风开水面鱼纹皱。暖入草心犀点透。乍看晴日弄柔条，忆得章台人姓柳。心情老大痴成就。不复淋漓沾翠袖。早梅献笑尚窥邻，小蜜窃香如遗寿。
玉楼春·其二
作者：黄庭坚
朝代：宋
体裁：词

东君未试雷霆手。洒雪开春春锁透。帝台应点万年枝，穷巷偏欺三径柳。峰排群玉森相就。中有摩围为领袖。凝香窗下与谁看，一曲琵琶千万寿。
玉楼春·其五
作者：黄庭坚
朝代：宋
体裁：词

黔中士女游晴昼。花信轻寒罗绮透。争寻穿石道宜男，更买江鱼双贯柳。竹枝歌好移船就。依倚风光垂翠袖。满倾芦酒指摩围，相守与郎如许寿。
玉楼春·其五
作者：黄庭坚
朝代：宋
体裁：词

黔中士女游晴昼。花信轻寒罗袖透。争寻穿石道宜男，更买江鱼双贯柳。竹枝歌好移船就。依倚风光垂翠袖。满倾芦酒指摩围，相守与郎如许寿。
玉楼春·其六
作者：黄庭坚
朝代：宋
体裁：词

可怜翡翠随鸡走。学绾双鬟年纪小。见来行待恶怜伊，心性娇痴空解笑。红蕖照映霜林表。杨柳舞腰风袅袅。衾馀枕剩尽相容，只是老人难再少。
玉楼春·其六
作者：黄庭坚
朝代：宋
体裁：词

可怜翡翠随鸡走。学绾双鬟年纪小。见来行待恶怜伊，心性娇痴空解笑。红蕖照映霜林表。杨柳舞风腰袅袅。衾馀枕剩尽相容，只是老人难再少。
玉楼春·其四
作者：黄庭坚
朝代：宋

黄金捍拨春风手，帘幕重重音韵透。梅花破萼便回春，似有黄鹂鸣翠柳。晓妆未惬梅添就，玉笋捧杯离钿袖。会拼千日笑尊前，他日相思空损寿。
玉楼春·当涂解印后一日，郡中置酒，呈郭功甫
作者：黄庭坚
朝代：宋
体裁：词

凌歊台上青青麦。姑熟堂前馀翰墨。暂分一印管江山，稍为诸公分皂白。江山依旧云空碧。昨日主人今日客。谁分宾主强惺惺，问取矶头新妇石。
玉泉长老不受承天衬因作颂
作者：黄庭坚
朝代：宋
体裁：五言绝句

达摩从西来，不受梁武衬。却面少林墙，衣钵一万贯。
玉照泉而名之
作者：黄庭坚
朝代：宋

仙人持玉照，留在灊西峰。一往不返顾，尘痕废磨砻。想当光溢匣，云山叠万重。有井洌寒泉，照影互相容。得名未觉晚，学士古人风。持节按九城，乐此水一钟。税车束上饭，谈笑考百工。金瓶煮山腴，茗椀不暇攻。苏侯亦静者，疏凿济成功。排遣尘滓行，石奁清如空。能令水源浊，鱼虾来其中。生子岁月多，往往隐蛟龙。玉照不见影，盘桓蜗螺宫。一朝揭源去，枯渎草蒙茸。
玉照泉而名之
作者：黄庭坚
朝代：宋
体裁：古风

仙人持玉照，留在灊西峰。一往不返顾，尘痕废磨砻。想当光溢匣，云山叠万重。有井洌寒泉，照影互相容。得名未觉晚，学士古人风。持节按九城，乐此水一钟。税车束上饭，谈笑考百工。金瓶煮山腴，茗碗不暇攻。苏侯亦静者，疏凿济成功。排遣尘滓行，石奁清如空。能令水源浊，鱼虾来其中。生子岁月多，往往隐蛟龙。玉照不见影，盘桓蜗螺宫。一朝揭源去，枯渎草蒙茸。